pli: vivāho hotu mādhara;


nikaya: ja

layer: root

title_pli: Jātaka Mahānipāta

pli: Yathā pañcālarājassa,


pli: vedehena bhavissati.


pli: Ānayitvāna vedehaṁ,


pli: pañcālānaṁ rathesabho;


pli: Tato naṁ ghātayissati,


pli: nassa sakhī bhavissati”.


pli: “Handa kho maṁ anujānāhi,


pli: rattiyo sattamattiyo;


pli: Yāvāhaṁ sivirājassa,


pli: ārocemi mahesino;


pli: Laddho ca me āvasatho,


pli: sāḷikāya upantikaṁ”.


pli: “Handa kho taṁ anujānāmi,


pli: Sace tvaṁ sattarattena,


pli: nāgacchasi mamantike;


pli: Maññe okkantasattaṁ maṁ,


pli: matāya āgamissasi”.


pli: Tato ca kho so gantvāna,


pli: mādharo suvapaṇḍito;


pli: Mahosadhassa akkhāsi,


pli: sāḷikāvacanaṁ idaṁ.


pli: “Yasseva ghare bhuñjeyya bhogaṁ,


pli: Tasseva atthaṁ puriso careyya;


pli: Handāhaṁ gacchāmi pure janinda,


pli: Pañcālarājassa puraṁ surammaṁ;


pli: Nivesanāni māpetuṁ,


pli: Vedehassa yasassino.


pli: Nivesanāni māpetvā,


pli: vedehassa yasassino;


pli: Yadā te pahiṇeyyāmi,


pli: tadā eyyāsi khattiya”.


pli: Tato ca pāyāsi pure mahosadho,


pli: Athassa pāhiṇī dūtaṁ,


pli: vedehaṁ mithilaggahaṁ;


pli: “Ehi dāni mahārāja,


pli: māpitaṁ te nivesanaṁ”.


pli: Tato ca rājā pāyāsi,


pli: senāya caturaṅgiyā;


pli: Anantavāhanaṁ daṭṭhuṁ,


pli: phītaṁ kapiliyaṁ puraṁ.


pli: Tato ca kho so gantvāna,


pli: brahmadattassa pāhiṇi;


pli: “Āgatosmi mahārāja,


pli: tava pādāni vandituṁ.


pli: Dadāhi dāni me bhariyaṁ,


pli: nāriṁ sabbaṅgasobhiniṁ;


pli: Suvaṇṇena paṭicchannaṁ,


pli: dāsīgaṇapurakkhataṁ”.


pli: “Svāgataṁ teva vedeha,


pli: atho te adurāgataṁ;


pli: Nakkhattaṁyeva paripuccha,


pli: ahaṁ kaññaṁ dadāmi te;


pli: Tato ca rājā vedeho,


pli: nakkhattaṁ paripucchatha;


pli: Nakkhattaṁ paripucchitvā,


pli: brahmadattassa pāhiṇi.


pli: “Dadāhi dāni me bhariyaṁ,


pli: “Dadāmi dāni te bhariyaṁ,


pli: “Hatthī assā rathā pattī,


pli: senā tiṭṭhanti vammitā;


pli: Ukkā padittā jhāyanti,


pli: kiṁ nu maññanti paṇḍitā.


pli: Hatthī assā rathā pattī,


pli: kiṁ nu kāhanti paṇḍita”.


pli: “Rakkhati taṁ mahārāja,


pli: cūḷaneyyo mahabbalo;


pli: Paduṭṭho brahmadattena,


pli: pāto taṁ ghātayissati”.


pli: “Ubbedhati me hadayaṁ,


pli: mukhañca parisussati;


pli: Nibbutiṁ nādhigacchāmi,


pli: aggidaḍḍhova ātape.


pli: Kammārānaṁ yathā ukkā,


pli: anto jhāyati no bahi;


pli: Evampi hadayaṁ mayhaṁ,


pli: anto jhāyati no bahi”.


pli: “Pamatto mantanātīto,


pli: bhinnamantosi khattiya;


pli: Idāni kho taṁ tāyantu,


pli: paṇḍitā mantino janā.


pli: Akatvāmaccassa vacanaṁ,


pli: atthakāmahitesino;


pli: Attapītirato rājā,


pli: migo kūṭeva ohito.


pli: Yathāpi maccho baḷisaṁ,


pli: vaṅkaṁ maṁsena chāditaṁ;


pli: Āmagiddho na jānāti,


pli: maccho maraṇamattano.


pli: Evameva tuvaṁ rāja,


pli: cūḷaneyyassa dhītaraṁ;


pli: Kāmagiddho na jānāsi,


pli: macchova maraṇamattano.


pli: Sace gacchasi pañcālaṁ,


pli: khippamattaṁ jahissasi;


pli: Migaṁ panthānubandhaṁva,


pli: mahantaṁ bhayamessati.


pli: Anariyarūpo puriso janinda,


pli: Ahīva ucchaṅgagato ḍaseyya;


pli: Na tena mittiṁ kayirātha dhīro,


pli: Dukkho have kāpurisena saṅgamo.


pli: Yadeva jaññā purisaṁ janinda,


pli: Sīlavāyaṁ bahussuto;


pli: Teneva mittiṁ kayirātha dhīro,


pli: Sukho have sappurisena saṅgamo.


pli: Bālo tuvaṁ eḷamūgosi rāja,


pli: Yo uttamatthāni mayī lapittho;


pli: Kimevahaṁ naṅgalakoṭivaḍḍho,


pli: Atthāni jānāmi yathāpi aññe.


pli: Imaṁ gale gahetvāna,


pli: nāsetha vijitā mama;


pli: Yo me ratanalābhassa,


pli: antarāyāya bhāsati”.


pli: “Mahosadha atītena,


pli: Nānuvijjhanti paṇḍitā;


pli: Kiṁ maṁ assaṁva sambaddhaṁ,


pli: Patodeneva vijjhasi.


pli: Sace passasi mokkhaṁ vā,


pli: khemaṁ vā pana passasi;


pli: Teneva maṁ anusāsa,


pli: kiṁ atītena vijjhasi”.


pli: “Atītaṁ mānusaṁ kammaṁ,


pli: Dukkaraṁ durabhisambhavaṁ;


pli: Na taṁ sakkomi mocetuṁ,


pli: Tvaṁ pajānassu khattiya.


pli: Santi vehāyasā nāgā,


pli: iddhimanto yasassino;


pli: Tepi ādāya gaccheyyuṁ,


pli: yassa honti tathāvidhā.


pli: Santi vehāyasā assā,


pli: Santi vehāyasā pakkhī,


pli: Santi vehāyasā yakkhā,


pli: Atītaṁ mānusaṁ kammaṁ,


pli: Antalikkhena khattiya”.


pli: “Atīradassī puriso,


pli: mahante udakaṇṇave;


pli: Yattha so labhate gādhaṁ,


pli: tattha so vindate sukhaṁ.


pli: Evaṁ amhañca rañño ca,


pli: tvaṁ patiṭṭhā mahosadha;


pli: Tvaṁ nosi mantinaṁ seṭṭho,


pli: amhe dukkhā pamocaya”.


pli: “Atītaṁ mānusaṁ kammaṁ,


pli: Dukkaraṁ durabhisambhavaṁ;


pli: Na taṁ sakkomi mocetuṁ,


pli: Tvaṁ pajānassu senaka”.


pli: “Suṇohi metaṁ vacanaṁ,


pli: Passa senaṁ mahabbhayaṁ;


pli: Senakaṁ dāni pucchāmi,


pli: Kiṁ kiccaṁ idha maññasi”.


pli: “Aggiṁ vā dvārato dema,


pli: gaṇhāmase vikantanaṁ;


pli: Aññamaññaṁ vadhitvāna,


pli: khippaṁ hissāma jīvitaṁ;


pli: Mā no rājā brahmadatto,


pli: ciraṁ dukkhena mārayi”.


pli: passa senaṁ mahabbhayaṁ;


pli: Pukkusaṁ dāni pucchāmi,


pli: kiṁ kiccaṁ idha maññasi”.


pli: “Visaṁ khāditvā miyyāma,


pli: Kāmindaṁ dāni pucchāmi,


pli: “Rajjuyā bajjha miyyāma,


pli: papātā papatāmase;


pli: “Suṇohi metaṁ vacanaṁ,


pli: Devindaṁ dāni pucchāmi,


pli: Na no sakkoti mocetuṁ,


pli: sukheneva mahosadho”.


pli: “Yathā kadalino sāraṁ,


pli: anvesaṁ nādhigacchati;


pli: Evaṁ anvesamānā naṁ,


pli: pañhaṁ najjhagamāmase.


pli: Yathā simbalino sāraṁ,


pli: Adese vata no vuṭṭhaṁ,


pli: kuñjarānaṁvanodake;


pli: Sakāse dummanussānaṁ,


pli: bālānaṁ avijānataṁ.


pli: Ubbedhati me hadayaṁ,


pli: mukhañca parisussati;


pli: Nibbutiṁ nādhigacchāmi,


pli: aggidaḍḍhova ātape.


pli: Kammārānaṁ yathā ukkā,


pli: anto jhāyati no bahi;


pli: Evampi hadayaṁ mayhaṁ,


pli: anto jhāyati no bahi”.


pli: Tato so paṇḍito dhīro,


pli: atthadassī mahosadho;


pli: Vedehaṁ dukkhitaṁ disvā,


pli: idaṁ vacanamabravi.


pli: “Mā tvaṁ bhāyi mahārāja,


pli: mā tvaṁ bhāyi rathesabha;


pli: Ahaṁ taṁ mocayissāmi,


pli: rāhuggahaṁva candimaṁ.


pli: Mā tvaṁ bhāyi mahārāja,


pli: rāhuggahaṁva sūriyaṁ.


pli: paṅke sannaṁva kuñjaraṁ.


pli: peḷābaddhaṁva pannagaṁ.


pli: pakkhiṁ baddhaṁva pañjare.


pli: macche jālagateriva.


pli: sayoggabalavāhanaṁ.


pli: Pañcālaṁ vāhayissāmi,


pli: kākasenaṁva leḍḍunā.


pli: Adu paññā kimatthiyā,


pli: Amacco vāpi tādiso;


pli: Yo taṁ sambādhapakkhandaṁ,


pli: Dukkhā na parimocaye”.


pli: “Etha māṇavā uṭṭhetha,


pli: mukhaṁ sodhetha sandhino;


pli: Vedeho sahamaccehi,


pli: umaṅgena gamissati”.


pli: Tassa taṁ vacanaṁ sutvā,


pli: paṇḍitassānucārino;


pli: Umaṅgadvāraṁ vivariṁsu,


pli: yantayutte ca aggaḷe.


pli: Purato senako yāti,


pli: pacchato ca mahosadho;


pli: Majjhe ca rājā vedeho,


pli: amaccaparivārito.


pli: Umaṅgā nikkhamitvāna,


pli: vedeho nāvamāruhi;


pli: Abhirūḷhañca taṁ ñatvā,


pli: anusāsi mahosadho.


pli: “Ayaṁ te sasuro deva,


pli: ayaṁ sassu janādhipa;


pli: Yathā mātu paṭipatti,


pli: evaṁ te hotu sassuyā.


pli: Yathāpi niyako bhātā,


pli: Saudariyo ekamātuko;


pli: Evaṁ pañcālacando te,


pli: Dayitabbo rathesabha.


pli: Ayaṁ pañcālacandī te,


pli: rājaputtī abhicchitā;


pli: Kāmaṁ karohi te tāya,


pli: bhariyā te rathesabha”.


pli: “Āruyha nāvaṁ taramāno,


pli: kiṁ nu tīramhi tiṭṭhasi;


pli: Kicchā muttāmha dukkhato,


pli: yāma dāni mahosadha”.


pli: “Nesa dhammo mahārāja,


pli: yohaṁ senāya nāyako;


pli: Senaṅgaṁ parihāpetvā,


pli: attānaṁ parimocaye.


pli: Nivesanamhi te deva,


pli: senaṅgaṁ parihāpitaṁ;


pli: Taṁ dinnaṁ brahmadattena,


pli: ānayissaṁ rathesabha”.


pli: “Appaseno mahāsenaṁ,


pli: kathaṁ viggayha ṭhassasi;


pli: Dubbalo balavantena,


pli: vihaññissasi paṇḍita”.


pli: “Appasenopi ce mantī,


pli: mahāsenaṁ amantinaṁ;


pli: Jināti rājā rājāno,


pli: ādiccovudayaṁ tamaṁ”.


pli: “Susukhaṁ vata saṁvāso,


pli: paṇḍitehīti senaka;


pli: Pakkhīva pañjare baddhe,


pli: macche jālagateriva;


pli: Amittahatthattagate,


pli: mocayī no mahosadho”.


pli: “Evametaṁ mahārāja,


pli: paṇḍitā hi sukhāvahā;


pli: Rakkhitvā kasiṇaṁ rattiṁ,


pli: cūḷaneyyo mahabbalo;


pli: Udentaṁ aruṇuggasmiṁ,


pli: upakāriṁ upāgami.


pli: Āruyha pavaraṁ nāgaṁ,


pli: balavantaṁ saṭṭhihāyanaṁ;


pli: Rājā avoca pañcālo,


pli: cūḷaneyyo mahabbalo.


pli: Sannaddho maṇivammena,


pli: saramādāya pāṇinā;


pli: Pesiye ajjhabhāsittha,


pli: puthugumbe samāgate.


pli: Hatthārohe anīkaṭṭhe,


pli: rathike pattikārake;


pli: Upāsanamhi katahatthe,


pli: vālavedhe samāgate.


pli: “Pesetha kuñjare dantī,


pli: balavante saṭṭhihāyane;


pli: Maddantu kuñjarā nagaraṁ,


pli: vedehena sumāpitaṁ.


pli: Vacchadantamukhā setā,


pli: tikkhaggā aṭṭhivedhino;


pli: Paṇunnā dhanuvegena,


pli: sampatantutarītarā.


pli: Māṇavā vammino sūrā,


pli: citradaṇḍayutāvudhā;


pli: Pakkhandino mahānāgā,


pli: hatthīnaṁ hontu sammukhā.


pli: Sattiyo teladhotāyo,


pli: accimantā pabhassarā;


pli: Vijjotamānā tiṭṭhantu,


pli: sataraṁsīva tārakā.


pli: Āvudhabalavantānaṁ,


pli: guṇikāyūradhārinaṁ;


pli: Etādisānaṁ yodhānaṁ,


pli: saṅgāme apalāyinaṁ;


pli: Vedeho kuto muccissati,


pli: sace pakkhīva kāhiti.


pli: Tiṁsa me purisanāvutyo,


pli: sabbevekekaniccitā;


pli: Yesaṁ samaṁ na passāmi,


pli: kevalaṁ mahimaṁ caraṁ.


pli: Nāgā ca kappitā dantī,


pli: balavanto saṭṭhihāyanā;


pli: Yesaṁ khandhesu sobhanti,


pli: kumārā cārudassanā.


pli: Pītālaṅkārā pītavasanā,


pli: Pītuttaranivāsanā;


pli: Nāgakhandhesu sobhanti,


pli: Devaputtāva nandane.


pli: Pāṭhīnavaṇṇā nettiṁsā,


pli: teladhotā pabhassarā;


pli: Niṭṭhitā naradhīrehi,


pli: samadhārā sunissitā.


pli: Vellālino vītamalā,


pli: sikkāyasamayā daḷā;


pli: Gahitā balavantehi,


pli: suppahārappahāribhi.


pli: Suvaṇṇatharusampannā,


pli: lohitakacchupadhāritā;


pli: Vivattamānā sobhanti,


pli: vijjuvabbhaghanantare.


pli: Paṭākā vammino sūrā,


pli: asicammassa kovidā;


pli: Dhanuggahā sikkhitarā,


pli: nāgakhandhe nipātino.


pli: Etādisehi parikkhitto,


pli: natthi mokkho ito tava;


pli: Pabhāvaṁ te na passāmi,


pli: yena tvaṁ mithilaṁ vaje”.


pli: “Kiṁ nu santaramānova,


pli: nāgaṁ pesesi kuñjaraṁ;


pli: Pahaṭṭharūpo āpatasi,


pli: siddhatthosmīti maññasi.


pli: Oharetaṁ dhanuṁ cāpaṁ,


pli: khurappaṁ paṭisaṁhara;


pli: Oharetaṁ subhaṁ vammaṁ,


pli: veḷuriyamaṇisanthataṁ”.


pli: “Pasannamukhavaṇṇosi,


pli: mitapubbañca bhāsasi;


pli: Hoti kho maraṇakāle,


pli: edisī vaṇṇasampadā”.


pli: “Moghaṁ te gajjitaṁ rāja,


pli: bhinnamantosi khattiya;


pli: Duggaṇhosi tayā rājā,


pli: khaḷuṅkeneva sindhavo.


pli: Tiṇṇo hiyyo rājā gaṅgaṁ,


pli: sāmacco saparijjano;


pli: Haṁsarājaṁ yathā dhaṅko,


pli: anujjavaṁ patissasi.


pli: Siṅgālā rattibhāgena,


pli: phullaṁ disvāna kiṁsukaṁ;


pli: Maṁsapesīti maññantā,


pli: paribyūḷhā migādhamā.


pli: Vītivattāsu rattīsu,


pli: uggatasmiṁ divākare;


pli: Kiṁsukaṁ phullitaṁ disvā,


pli: āsacchinnā migādhamā.


pli: Evameva tuvaṁ rāja,


pli: vedehaṁ parivāriya;


pli: Āsacchinno gamissasi,


pli: siṅgālā kiṁsukaṁ yathā”.


pli: “Imassa hatthe pāde ca,


pli: kaṇṇanāsañca chindatha;


pli: Yo me amittaṁ hatthagataṁ,


pli: vedehaṁ parimocayi.


pli: Imaṁ maṁsaṁva pātabyaṁ,


pli: sūle katvā pacantu naṁ;


pli: Yathāpi āsabhaṁ cammaṁ,


pli: pathabyā vitaniyyati;


pli: Sīhassa atho byagghassa,


pli: hoti saṅkusamāhataṁ.


pli: Evaṁ taṁ vitanitvāna,


pli: vedhayissāmi sattiyā;


pli: vedehaṁ parimocayi”.


pli: “Sace me hatthe pāde ca,


pli: kaṇṇanāsañca checchasi;


pli: Evaṁ pañcālacandassa,


pli: vedeho chedayissati.


pli: Sace me hatthe pāde ca,


pli: Evaṁ pañcālacandiyā,


pli: Evaṁ nandāya deviyā,


pli: Evaṁ te puttadārassa,


pli: Sace maṁsaṁva pātabyaṁ,


pli: sūle katvā pacissasi;


pli: vedeho pācayissati.


pli: Sace maṁ vitanitvāna,


pli: vedhayissasi sattiyā;


pli: vedeho vedhayissati.


pli: vedeho vedhayissati;


pli: Evaṁ no mantitaṁ raho,


pli: vedehena mayā saha.


pli: Yathāpi palasataṁ cammaṁ,


pli: kontimantāsuniṭṭhitaṁ;


pli: Upeti tanutāṇāya,


pli: sarānaṁ paṭihantave.


pli: Sukhāvaho dukkhanudo,


pli: vedehassa yasassino;


pli: Matiṁ te paṭihaññāmi,


pli: usuṁ palasatena vā.


pli: Iṅgha passa mahārāja,


pli: suññaṁ antepuraṁ tava;


pli: Orodhā ca kumārā ca,


pli: tava mātā ca khattiya;


pli: Umaṅgā nīharitvāna,


pli: vedehassupanāmitā”.


pli: “Iṅgha antepuraṁ mayhaṁ,


pli: gantvāna vicinātha naṁ;


pli: Yathā imassa vacanaṁ,


pli: saccaṁ vā yadi vā musā”.


pli: “Evametaṁ mahārāja,


pli: yathā āha mahosadho;


pli: Suññaṁ antepuraṁ sabbaṁ,


pli: kākapaṭṭanakaṁ yathā”.


pli: “Ito gatā mahārāja,


pli: nārī sabbaṅgasobhanā;


pli: Kosambaphalakasussoṇī,


pli: haṁsagaggarabhāṇinī.


pli: Ito nītā mahārāja,


pli: Koseyyavasanā sāmā,


pli: jātarūpasumekhalā.


pli: Surattapādā kalyāṇī,


pli: suvaṇṇamaṇimekhalā;


pli: Pārevatakkhī sutanū,


pli: bimboṭṭhā tanumajjhimā.


pli: Sujātā bhujalaṭṭhīva,


pli: vedīva tanumajjhimā;


pli: Dīghassā kesā asitā,


pli: īsakaggapavellitā.


pli: Sujātā migachāpāva,


pli: hemantaggisikhāriva;


pli: Nadīva giriduggesu,


pli: sañchannā khuddaveḷubhi.


pli: Nāganāsūru kalyāṇī,


pli: paramā timbarutthanī;


pli: Nātidīghā nātirassā,


pli: nālomā nātilomasā”.


pli: “Nandāya nūna maraṇena,


pli: nandasi sirivāhana;


pli: Ahañca nūna nandā ca,


pli: gacchāma yamasādhanaṁ”.


pli: “Dibbaṁ adhīyase māyaṁ,


pli: akāsi cakkhumohanaṁ;


pli: Yo me amittaṁ hatthagataṁ,


pli: vedehaṁ parimocayi”.


pli: “Adhīyanti mahārāja,


pli: dibbamāyidha paṇḍitā;


pli: Te mocayanti attānaṁ,


pli: paṇḍitā mantino janā.


pli: Santi māṇavaputtā me,


pli: kusalā sandhichedakā;


pli: Yesaṁ katena maggena,


pli: vedeho mithilaṁ gato”.


pli: “Iṅgha passa mahārāja,


pli: Umaṅgaṁ sādhu māpitaṁ;


pli: Hatthīnaṁ atha assānaṁ,


pli: Rathānaṁ atha pattinaṁ;


pli: Ālokabhūtaṁ tiṭṭhantaṁ,


pli: Umaṅgaṁ sādhu māpitaṁ”.


pli: “Lābhā vata videhānaṁ,


pli: yassimedisā paṇḍitā;


pli: Ghare vasanti vijite,


pli: yathā tvaṁsi mahosadha”.


pli: “Vuttiñca parihārañca,


pli: diguṇaṁ bhattavetanaṁ;


pli: Dadāmi vipule bhoge,


pli: bhuñja kāme ramassu ca;


pli: Mā videhaṁ paccagamā,


pli: kiṁ videho karissati”.


pli: “Yo cajetha mahārāja,


pli: bhattāraṁ dhanakāraṇā;


pli: Ubhinnaṁ hoti gārayho,


pli: attano ca parassa ca;


pli: Yāva jīveyya vedeho,


pli: nāññassa puriso siyā.


pli: Yo cajetha mahārāja,


pli: Yāva tiṭṭheyya vedeho,


pli: nāññassa vijite vase”.


pli: “Dammi nikkhasahassaṁ te,


pli: gāmāsītiñca kāsisu;


pli: Dāsisatāni cattāri,


pli: dammi bhariyāsatañca te;


pli: Sabbaṁ senaṅgamādāya,


pli: sotthiṁ gaccha mahosadha.


pli: Yāva dadantu hatthīnaṁ,


pli: assānaṁ diguṇaṁ vidhaṁ;


pli: Tappentu annapānena,


pli: rathike pattikārake.


pli: Hatthī asse rathe pattī,


pli: gacchevādāya paṇḍita;


pli: Passatu taṁ mahārājā,


pli: vedeho mithilaṁ gataṁ”.


pli: “Hatthī assā rathā pattī,


pli: senā padissate mahā;


pli: Caturaṅginī bhīsarūpā,


pli: kiṁ nu maññasi paṇḍita”.


pli: “Ānando te mahārāja,


pli: uttamo paṭidissati;


pli: sotthiṁ patto mahosadho”.


pli: “Yathā petaṁ susānasmiṁ,


pli: chaḍḍetvā caturo janā;


pli: Evaṁ kapilaye tyamha,


pli: chaḍḍayitvā idhāgatā.


pli: Atha tvaṁ kena vaṇṇena,


pli: kena vā pana hetunā;


pli: Kena vā atthajātena,


pli: attānaṁ parimocayi”.


pli: “Atthaṁ atthena vedeha,


pli: mantaṁ mantena khattiya;


pli: Parivārayiṁ rājānaṁ,


pli: jambudīpaṁva sāgaro”.


pli: “Dinnaṁ nikkhasahassaṁ me,


pli: gāmāsīti ca kāsisu;


pli: Dāsīsatāni cattāri,


pli: dinnaṁ bhariyāsatañca me;


pli: Sabbaṁ senaṅgamādāya,


pli: sotthināmhi idhāgato”.


pli: “Susukhaṁ vata saṁvāso,


pli: paṇḍitehīti senaka;


pli: Pakkhīva pañjare baddhe,


pli: macche jālagateriva;


pli: Amittahatthattagate,


pli: mocayī no mahosadho”.


pli: “Evametaṁ mahārāja,


pli: paṇḍitā hi sukhāvahā;


pli: “Āhaññantu sabbavīṇā,


pli: bheriyo dindimāni ca;


pli: Dhamentu māgadhā saṅkhā,


pli: vaggū nadantu dundubhī”.


pli: Orodhā ca kumārā ca,


pli: vesiyānā ca brāhmaṇā;


pli: Bahuṁ annañca pānañca,


pli: paṇḍitassābhihārayuṁ.


pli: Hatthārohā anīkaṭṭhā,


pli: rathikā pattikārakā;


pli: Samāgatā jānapadā,


pli: negamā ca samāgatā;


pli: Bahujano pasannosi,


pli: disvā paṇḍitamāgataṁ;


pli: Paṇḍitamhi anuppatte,


pli: celukkhepo avattathāti.


pli: Umaṅgajātakaṁ pañcamaṁ.


pli: 6. Bhūridattajātaka


pli: “Yaṁ kiñci ratanaṁ atthi,


pli: dhataraṭṭhanivesane;


pli: Sabbāni te upayantu,


pli: dhītaraṁ dehi rājino”.


pli: “Na no vivāho nāgehi,


pli: katapubbo kudācanaṁ;


pli: Taṁ vivāhaṁ asaṁyuttaṁ,


pli: kathaṁ amhe karomase”.


pli: “Jīvitaṁ nūna te cattaṁ,


pli: raṭṭhaṁ vā manujādhipa;


pli: Na hi nāge kupitamhi,


pli: ciraṁ jīvanti tādisā.


pli: Yo tvaṁ deva manussosi,


pli: iddhimantaṁ aniddhimā;


pli: Varuṇassa niyaṁputtaṁ,


pli: yāmunaṁ atimaññasi”.


pli: “Nātimaññāmi rājānaṁ,


pli: dhataraṭṭhaṁ yasassinaṁ;


pli: Dhataraṭṭho hi nāgānaṁ,


pli: bahūnamapi issaro.


pli: Ahi mahānubhāvopi,


pli: na me dhītaramāraho;


pli: Khattiyo ca videhānaṁ,


pli: abhijātā samuddajā”.


pli: “Kambalassatarā uṭṭhentu,


pli: sabbe nāge nivedaya;


pli: Bārāṇasiṁ pavajjantu,


pli: mā ca kañci viheṭhayuṁ”.


pli: “Nivesanesu sobbhesu,


pli: rathiyā caccaresu ca;


pli: Rukkhaggesu ca lambantu,


pli: vitatā toraṇesu ca.


pli: Ahampi sabbasetena,


pli: mahatā sumahaṁ puraṁ;


pli: Parikkhipissaṁ bhogehi,


pli: kāsīnaṁ janayaṁ bhayaṁ”.


pli: Tassa taṁ vacanaṁ sutvā,


pli: uragānekavaṇṇino;


pli: Bārāṇasiṁ pavajjiṁsu,


pli: na ca kañci viheṭhayuṁ.


pli: Nivesanesu sobbhesu,


pli: Rukkhaggesu ca lambiṁsu,


pli: Tesu disvāna lambante,


pli: puthū kandiṁsu nāriyo;


pli: Nāge soṇḍikate disvā,


pli: passasante muhuṁ muhuṁ.


pli: Bārāṇasī pabyathitā,


pli: āturā samapajjatha;


pli: Bāhā paggayha pakkanduṁ,


pli: “dhītaraṁ dehi rājino”.


pli: “Pupphābhihārassa vanassa majjhe,


pli: Ko lohitakkho vitatantaraṁso;


pli: Kā kambukāyūradharā suvatthā,


pli: Tiṭṭhanti nāriyo dasa vandamānā.


pli: Ko tvaṁ brahābāhu vanassa majjhe,


pli: Virocasi ghatasittova aggi;


pli: Mahesakkho aññatarosi yakkho,


pli: Udāhu nāgosi mahānubhāvo”.


pli: “Nāgohamasmi iddhimā,


pli: tejassī duratikkamo;


pli: Ḍaṁseyyaṁ tejasā kuddho,


pli: phītaṁ janapadaṁ api.


pli: Samuddajā hi me mātā,


pli: dhataraṭṭho ca me pitā;


pli: Sudassanakaniṭṭhosmi,


pli: bhūridattoti maṁ vidū.


pli: Yaṁ gambhīraṁ sadāvaṭṭaṁ,


pli: rahadaṁ bhismaṁ pekkhasi;


pli: Esa dibyo mamāvāso,


pli: Mayūrakoñcābhirudaṁ,


pli: nīlodaṁ vanamajjhato;


pli: Yamunaṁ pavisa mā bhīto,


pli: khemaṁ vattavataṁ sivaṁ.


pli: Tattha patto sānucaro,


pli: saha puttena brāhmaṇa;


pli: Pūjito mayhaṁ kāmehi,


pli: sukhaṁ brāhmaṇa vacchasi”.


pli: “Samā samantaparito,


pli: pahūtatagarā mahī;


pli: Indagopakasañchannā,


pli: sobhati harituttamā.


pli: Rammāni vanacetyāni,


pli: rammā haṁsūpakūjitā;


pli: Opupphāpadmā tiṭṭhanti,


pli: pokkharañño sunimmitā.


pli: Aṭṭhaṁsā sukatā thambhā,


pli: sabbe veḷuriyāmayā;


pli: Sahassathambhā pāsādā,


pli: pūrā kaññāhi jotare.


pli: Vimānaṁ upapannosi,


pli: dibyaṁ puññehi attano;


pli: Asambādhaṁ sivaṁ rammaṁ,


pli: accantasukhasaṁhitaṁ.


pli: Maññe sahassanettassa,


pli: vimānaṁ nābhikaṅkhasi;


pli: Iddhī hi tyāyaṁ vipulā,


pli: sakkasseva jutīmato”.


pli: “Manasāpi na pattabbo,


pli: ānubhāvo jutīmato;


pli: Paricārayamānānaṁ,


pli: saindānaṁ vasavattinaṁ.


pli: Taṁ vimānaṁ abhijjhāya,


pli: amarānaṁ sukhesinaṁ;


pli: Uposathaṁ upavasanto,


pli: semi vammikamuddhani”.


pli: “Ahañca migamesāno,


pli: saputto pāvisiṁ vanaṁ;


pli: Taṁ maṁ mataṁ vā jīvaṁ vā,


pli: nābhivedenti ñātakā.


pli: Āmantaye bhūridattaṁ,


pli: kāsiputtaṁ yasassinaṁ;


pli: Tayā no samanuññātā,


pli: api passemu ñātake”.


pli: “Eso hi vata me chando,


pli: yaṁ vasesi mamantike;


pli: Na hi etādisā kāmā,


pli: sulabhā honti mānuse.


pli: Sace tvaṁ nicchase vatthuṁ,


pli: mama kāmehi pūjito;


pli: Mayā tvaṁ samanuññāto,


pli: sotthiṁ passāhi ñātake”.


pli: “Dhārayimaṁ maṇiṁ dibyaṁ,


pli: pasuṁ putte ca vindati;


pli: Arogo sukhito hoti,


pli: gacchevādāya brāhmaṇa”.


pli: “Kusalaṁ paṭinandāmi,


pli: bhūridatta vaco tava;


pli: Pabbajissāmi jiṇṇosmi,


pli: na kāme abhipatthaye”.


pli: “Brahmacariyassa ce bhaṅgo,


pli: hoti bhogehi kāriyaṁ;


pli: Avikampamāno eyyāsi,


pli: bahuṁ dassāmi te dhanaṁ”.


pli: Punapi āgamissāmi,


pli: sace attho bhavissati”.


pli: Idaṁ vatvā bhūridatto,


pli: Pesesi caturo jane;


pli: “Etha gacchatha uṭṭhetha,


pli: Khippaṁ pāpetha brāhmaṇaṁ”.


pli: Tassa taṁ vacanaṁ sutvā,


pli: uṭṭhāya caturo janā;


pli: Pesitā bhūridattena,


pli: khippaṁ pāpesu brāhmaṇaṁ.


pli: “Maṇiṁ paggayha maṅgalyaṁ,


pli: sādhuvittaṁ manoramaṁ;


pli: Selaṁ byañjanasampannaṁ,


pli: ko imaṁ maṇimajjhagā”.


pli: “Lohitakkhasahassāhi,


pli: samantā parivāritaṁ;


pli: Ajja kālaṁ pathaṁ gacchaṁ,


pli: ajjhagāhaṁ maṇiṁ imaṁ”.


pli: “Sūpaciṇṇo ayaṁ selo,


pli: accito mānito sadā;


pli: Sudhārito sunikkhitto,


pli: sabbatthamabhisādhaye.


pli: Upacāravipannassa,


pli: nikkhepe dhāraṇāya vā;


pli: Ayaṁ selo vināsāya,


pli: pariciṇṇo ayoniso.


pli: Na imaṁ akusalo dibyaṁ,


pli: maṇiṁ dhāretumāraho;


pli: Paṭipajja sataṁ nikkhaṁ,


pli: dehimaṁ ratanaṁ mama”.


pli: “Na ca myāyaṁ maṇī keyyo,


pli: gohi vā ratanehi vā;


pli: Selo byañjanasampanno,


pli: neva keyyo maṇī mama”.


pli: “No ce tayā maṇī keyyo,


pli: Atha kena maṇī keyyo,


pli: taṁ me akkhāhi pucchito”.


pli: “Yo me saṁse mahānāgaṁ,


pli: tejassiṁ duratikkamaṁ;


pli: Tassa dajjaṁ imaṁ selaṁ,


pli: jalantamiva tejasā”.


pli: “Ko nu brāhmaṇavaṇṇena,


pli: supaṇṇo patataṁ varo;


pli: Nāgaṁ jigīsamanvesi,


pli: anvesaṁ bhakkhamattano”.


pli: “Nāhaṁ dijādhipo homi,


pli: na diṭṭho garuḷo mayā;


pli: Āsīvisena vittoti,


pli: vajjo brāhmaṇa maṁ vidū”.


pli: “Kiṁ nu tuyhaṁ balaṁ atthi,


pli: kiṁ sippaṁ vijjate tava;


pli: Kismiṁ vā tvaṁ paratthaddho,


pli: uragaṁ nāpacāyasi”.


pli: “Āraññikassa isino,


pli: cirarattaṁ tapassino;


pli: Supaṇṇo kosiyassakkhā,


pli: visavijjaṁ anuttaraṁ.


pli: Taṁ bhāvitattaññataraṁ,


pli: sammantaṁ pabbatantare;


pli: Sakkaccaṁ taṁ upaṭṭhāsiṁ,


pli: rattindivamatandito.


pli: So tadā pariciṇṇo me,


pli: vattavā brahmacariyavā;


pli: Dibbaṁ pātukarī mantaṁ,


pli: kāmasā bhagavā mama.


pli: Tyāhaṁ mante paratthaddho,


pli: nāhaṁ bhāyāmi bhoginaṁ;


pli: Ācariyo visaghātānaṁ,


pli: alampānoti maṁ vidū”.


pli: “Gaṇhāmase maṇiṁ tāta,


pli: somadatta vijānahi;


pli: Mā daṇḍena siriṁ pattaṁ,


pli: kāmasā pajahimhase”.


pli: “Sakaṁ nivesanaṁ pattaṁ,


pli: yo taṁ brāhmaṇa pūjayi;


pli: Evaṁ kalyāṇakārissa,


pli: kiṁ mohā dubbhimicchasi.


pli: Sace tvaṁ dhanakāmosi,


pli: bhūridatto padassati;


pli: Tameva gantvā yācassu,


pli: bahuṁ dassati te dhanaṁ”.


pli: “Hatthagataṁ pattagataṁ,


pli: nikiṇṇaṁ khādituṁ varaṁ;


pli: Mā no sandiṭṭhiko attho,


pli: somadatta upaccagā”.


pli: “Paccati niraye ghore,


pli: mahissamapi vivarati;


pli: Mittadubbhī hitaccāgī,


pli: jīvarevāpi sussati.


pli: Maññe attakataṁ veraṁ,


pli: naciraṁ vedayissasi”.


pli: “Mahāyaññaṁ yajitvāna,


pli: evaṁ sujjhanti brāhmaṇā;


pli: Mahāyaññaṁ yajissāma,


pli: evaṁ mokkhāma pāpakā”.


pli: “Handa dāni apāyāmi,


pli: nāhaṁ ajja tayā saha;


pli: Padampekaṁ na gaccheyyaṁ,


pli: evaṁ kibbisakārinā”.


pli: Idaṁ vatvāna pitaraṁ,


pli: somadatto bahussuto;


pli: Ujjhāpetvāna bhūtāni,


pli: tamhā ṭhānā apakkami.


pli: “Gaṇhāhetaṁ mahānāgaṁ,


pli: āharetaṁ maṇiṁ mama;


pli: Indagopakavaṇṇābho,


pli: yassa lohitako siro.


pli: Kappāsapicurāsīva,


pli: eso kāyo padissati;


pli: Vammikaggagato seti,


pli: taṁ tvaṁ gaṇhāhi brāhmaṇa”.


pli: Athosadhehi dibbehi,


pli: jappaṁ mantapadāni ca;


pli: Evaṁ taṁ asakkhi satthuṁ,


pli: katvā parittamattano.


pli: “Mamaṁ disvāna āyantaṁ,


pli: sabbakāmasamiddhinaṁ;


pli: Indriyāni ahaṭṭhāni,


pli: sāvaṁ jātaṁ mukhaṁ tava.


pli: Padmaṁ yathā hatthagataṁ,


pli: Pāṇinā parimadditaṁ;


pli: Sāvaṁ jātaṁ mukhaṁ tuyhaṁ,


pli: Mamaṁ disvāna edisaṁ.


pli: Kacci nu te nābhisasi,


pli: kacci te atthi vedanā;


pli: Yena sāvaṁ mukhaṁ tuyhaṁ,


pli: mamaṁ disvāna āgataṁ”.


pli: “Supinaṁ tāta addakkhiṁ,


pli: ito māsaṁ adhogataṁ;


pli: Dakkhiṇaṁ viya me bāhuṁ,


pli: chetvā ruhiramakkhitaṁ;


pli: Puriso ādāya pakkāmi,


pli: mama rodantiyā sati.


pli: Yatohaṁ supinamaddakkhiṁ,


pli: sudassana vijānahi;


pli: Tato divā vā rattiṁ vā,


pli: sukhaṁ me nopalabbhati”.


pli: “Yaṁ pubbe parivāriṁsu,


pli: kaññā ruciraviggahā;


pli: Hemajālapaṭicchannā,


pli: bhūridatto na dissati.


pli: Yaṁ pubbe parivāriṁsu,


pli: nettiṁsavaradhārino;


pli: Kaṇikārāva samphullā,


pli: Handa dāni gamissāma,


pli: bhūridattanivesanaṁ;


pli: Dhammaṭṭhaṁ sīlasampannaṁ,


pli: passāma tava bhātaraṁ”.


pli: Tañca disvāna āyantiṁ,


pli: bhūridattassa mātaraṁ;


pli: Bāhā paggayha pakkanduṁ,


pli: bhūridattassa nāriyo.


pli: “Puttaṁ teyye na jānāma,


pli: ito māsaṁ adhogataṁ;


pli: Mataṁ vā yadi vā jīvaṁ,


pli: bhūridattaṁ yasassinaṁ.


pli: Sakuṇī hataputtāva,


pli: suññaṁ disvā kulāvakaṁ;


pli: Ciraṁ dukkhena jhāyissaṁ,


pli: bhūridattaṁ apassatī.


pli: Kurarī hatachāpāva,


pli: Sā nūna cakkavākīva,


pli: pallalasmiṁ anodake;


pli: Kammārānaṁ yathā ukkā,


pli: anto jhāyati no bahi;


pli: Evaṁ jhāyāmi sokena,


pli: bhūridattaṁ apassatī”.


pli: Sālāva sampamathitā,


pli: mālutena pamadditā;


pli: Senti puttā ca dārā ca,


pli: bhūridattanivesane.


pli: Idaṁ sutvāna nigghosaṁ,


pli: bhūridattanivesane;


pli: Ariṭṭho ca subhogo ca,


pli: padhāviṁsu anantarā.


pli: “Amma assāsa mā soci,


pli: evaṁdhammā hi pāṇino;


pli: Cavanti upapajjanti,


pli: esassa pariṇāmitā”.


pli: “Ahampi tāta jānāmi,


pli: Sokena ca paretasmi,


pli: bhūridattaṁ apassatī.


pli: Ajja ce me imaṁ rattiṁ,


pli: sudassana vijānahi;


pli: Bhūridattaṁ apassantī,


pli: maññe hissāmi jīvitaṁ”.


pli: ānayissāma bhātaraṁ;


pli: Disodisaṁ gamissāma,


pli: bhātupariyesanaṁ caraṁ.


pli: Pabbate giriduggesu,


pli: gāmesu nigamesu ca;


pli: Orena sattarattassa,


pli: bhātaraṁ passa āgataṁ”.


pli: “Hatthā pamutto urago,


pli: pāde te nipatī bhusaṁ;


pli: Kacci nu taṁ ḍaṁsī tāta,


pli: mā bhāyi sukhito bhava”.


pli: “Neva mayhaṁ ayaṁ nāgo,


pli: alaṁ dukkhāya kāyaci;


pli: Yāvatatthi ahiggāho,


pli: mayā bhiyyo na vijjati”.


pli: “Ko nu brāhmaṇavaṇṇena,


pli: ditto parisamāgato;


pli: Avhāyantu suyuddhena,


pli: suṇantu parisā mama”.


pli: “Tvaṁ maṁ nāgena ālampa,


pli: ahaṁ maṇḍūkachāpiyā;


pli: Hotu no abbhutaṁ tattha,


pli: ā sahassehi pañcahi”.


pli: “Ahañhi vasumā aḍḍho,


pli: tvaṁ daliddosi māṇava;


pli: Ko nu te pāṭibhogatthi,


pli: upajūtañca kiṁ siyā.


pli: Upajūtañca me assa,


pli: pāṭibhogo ca tādiso;


pli: “Suṇohi me mahārāja,


pli: vacanaṁ bhaddamatthu te;


pli: Pañcannaṁ me sahassānaṁ,


pli: pāṭibhogo hi kittima”.


pli: “Pettikaṁ vā iṇaṁ hoti,


pli: Yaṁ vā hoti sayaṅkataṁ;


pli: Kiṁ tvaṁ evaṁ bahuṁ mayhaṁ,


pli: Dhanaṁ yācasi brāhmaṇa”.


pli: “Alampāno hi nāgena,


pli: mamaṁ abhijigīsati;


pli: Ahaṁ maṇḍūkachāpiyā,


pli: ḍaṁsayissāmi brāhmaṇaṁ.


pli: Taṁ tvaṁ daṭṭhuṁ mahārāja,


pli: ajja raṭṭhābhivaḍḍhana;


pli: Khattasaṅghaparibyūḷho,


pli: niyyāhi ahidassanaṁ”.


pli: “Neva taṁ atimaññāmi,


pli: sippavādena māṇava;


pli: Atimattosi sippena,


pli: uragaṁ nāpacāyasi”.


pli: “Ahampi nātimaññāmi,


pli: sippavādena brāhmaṇa;


pli: Avisena ca nāgena,


pli: bhusaṁ vañcayase janaṁ.


pli: Evañcetaṁ jano jaññā,


pli: Yathā jānāmi taṁ ahaṁ;


pli: Na tvaṁ labhasi ālampa,


pli: Bhusamuṭṭhiṁ kuto dhanaṁ”.


pli: “Kharājino jaṭī dummī,


pli: ditto parisamāgato;


pli: Yo tvaṁ evaṁ gataṁ nāgaṁ,


pli: aviso atimaññasi.


pli: Āsajja kho naṁ jaññāsi,


pli: puṇṇaṁ uggassa tejaso;


pli: Maññe taṁ bhasmarāsiṁva,


pli: khippameso karissati”.


pli: “Siyā visaṁ siluttassa,


pli: deḍḍubhassa silābhuno;


pli: Neva lohitasīsassa,


pli: visaṁ nāgassa vijjati”.


pli: “Sutametaṁ arahataṁ,


pli: saññatānaṁ tapassinaṁ;


pli: Idha dānāni datvāna,


pli: saggaṁ gacchanti dāyakā;


pli: Jīvanto dehi dānāni,


pli: yadi te atthi dātave.


pli: Ayaṁ nāgo mahiddhiko,


pli: tejassī duratikkamo;


pli: Tena taṁ ḍaṁsayissāmi,


pli: so taṁ bhasmaṁ karissati”.


pli: “Mayāpetaṁ sutaṁ samma,


pli: Tvameva dehi jīvanto,


pli: Ayaṁ ajamukhī nāma,


pli: puṇṇā uggassa tejaso;


pli: Tāya taṁ ḍaṁsayissāmi,


pli: sā taṁ bhasmaṁ karissati.


pli: Yā dhītā dhataraṭṭhassa,


pli: vemātā bhaginī mama;


pli: Sā taṁ ḍaṁsatvajamukhī,


pli: puṇṇā uggassa tejaso.


pli: Chamāyañce nisiñcissaṁ,


pli: brahmadatta vijānahi;


pli: Tiṇalatāni osadhyo,


pli: ussusseyyuṁ asaṁsayaṁ.


pli: Uddhañce pātayissāmi,


pli: Satta vassāniyaṁ devo,


pli: na vasse na himaṁ pate.


pli: Udake ce nisiñcissaṁ,


pli: Yāvantodakajā pāṇā,


pli: mareyyuṁ macchakacchapā”.


pli: “Lokyaṁ sajantaṁ udakaṁ,


pli: payāgasmiṁ patiṭṭhitaṁ;


pli: Komaṁ ajjhoharī bhūto,


pli: ogāḷhaṁ yamunaṁ nadiṁ”.


pli: “Yadesa lokādhipatī yasassī,


pli: Bārāṇasiṁ pakriya samantato;


pli: Tassāha putto uragūsabhassa,


pli: Subhogoti maṁ brāhmaṇa vedayanti”.


pli: “Sace hi putto uragūsabhassa,


pli: Kāsissa rañño amarādhipassa;


pli: Mahesakkho aññataro pitā te,


pli: Maccesu mātā pana te atulyā;


pli: Na tādiso arahati brāhmaṇassa,


pli: Dāsampi ohārituṁ mahānubhāvo”.


pli: “Rukkhaṁ nissāya vijjhittho,


pli: eṇeyyaṁ pātumāgataṁ;


pli: So viddho dūramacari,


pli: saravegena sīghavā.


pli: Taṁ tvaṁ patitamaddakkhi,


pli: araññasmiṁ brahāvane;


pli: Sa maṁsakājamādāya,


pli: sāyaṁ nigrodhupāgami.


pli: Sukasāḷikasaṅghuṭṭhaṁ,


pli: piṅgalaṁ santhatāyutaṁ;


pli: Kokilābhirudaṁ rammaṁ,


pli: dhuvaṁ haritasaddalaṁ.


pli: Tattha te so pāturahu,


pli: iddhiyā yasasā jalaṁ;


pli: Mahānubhāvo bhātā me,


pli: kaññāhi parivārito.


pli: So tena pariciṇṇo tvaṁ,


pli: sabbakāmehi tappito;


pli: Aduṭṭhassa tuvaṁ dubbhi,


pli: taṁ te veraṁ idhāgataṁ.


pli: Khippaṁ gīvaṁ pasārehi,


pli: na te dassāmi jīvitaṁ;


pli: Bhātu parisaraṁ veraṁ,


pli: chedayissāmi te siraṁ”.


pli: “Ajjhāyako yācayogī,


pli: āhutaggi ca brāhmaṇo;


pli: Etehi tīhi ṭhānehi,


pli: avajjho hoti brāhmaṇo”.


pli: “Yaṁ pūraṁ dhataraṭṭhassa,


pli: ogāḷhaṁ yamunaṁ nadiṁ;


pli: Jotate sabbasovaṇṇaṁ,


pli: girimāhacca yāmunaṁ.


pli: Tattha te purisabyagghā,


pli: sodariyā mama bhātaro;


pli: Yathā te tattha vakkhanti,


pli: tathā hessasi brāhmaṇa”.


pli: “Anittarā ittarasampayuttā,


pli: Yaññā ca vedā ca subhoga loke;


pli: Tadaggarayhañhi vinindamāno,


pli: Jahāti vittañca satañca dhammaṁ.


pli: Ajjhenamariyā pathaviṁ janindā,


pli: Vessā kasiṁ pāricariyañca suddā;


pli: Upāgu paccekaṁ yathāpadesaṁ,


pli: Katāhu ete vasināti āhu.


pli: Dhātā vidhātā varuṇo kuvero,


pli: Somo yamo candimā vāyu sūriyo;


pli: Etepi yaññaṁ puthuso yajitvā,


pli: Ajjhāyakānaṁ atho sabbakāme.


pli: Vikāsitā cāpasatāni pañca,


pli: Yo ajjuno balavā bhīmaseno;


pli: Sahassabāhu asamo pathabyā,


pli: Sopi tadā mādahi jātavedaṁ.


pli: Yo brāhmaṇe bhojayi dīgharattaṁ,


pli: Annena pānena yathānubhāvaṁ;


pli: Pasannacitto anumodamāno,


pli: Subhoga devaññataro ahosi.


pli: Mahāsanaṁ devamanomavaṇṇaṁ,


pli: Yo sappinā asakkhi bhojetumaggiṁ;


pli: Sa yaññatantaṁ varato yajitvā,


pli: Dibbaṁ gatiṁ mucalindajjhagacchi.


pli: Mahānubhāvo vassasahassajīvī,


pli: Yo pabbajī dassaneyyo uḷāro;


pli: Hitvā apariyanta raṭṭhaṁ sasenaṁ,


pli: Rājā dudīpopi jagāma saggaṁ.


pli: Yo sāgarantaṁ sāgaro vijitvā,


pli: Yūpaṁ subhaṁ soṇṇamayaṁ uḷāraṁ;


pli: Ussesi vessānaramādahāno,


pli: Yassānubhāvena subhoga gaṅgā,


pli: Pavattatha dadhisannisinnaṁ samuddaṁ;


pli: Salomapādo paricariya maggiṁ,


pli: Aṅgo sahassakkhapurajjhagacchi.


pli: Mahiddhiko devavaro yasassī,


pli: Senāpati tidive vāsavassa;


pli: So somayāgena malaṁ vihantvā,


pli: Subhoga devaññataro ahosi.


pli: Akārayi lokamimaṁ parañca,


pli: Bhāgīrathiṁ himavantañca gijjhaṁ;


pli: Yo iddhimā devavaro yasassī,


pli: Sopi tadā ādahi jātavedaṁ.


pli: Mālāgirī himavā yo ca gijjho,


pli: Sudassano nisabho kuveru;


pli: Ete ca aññe ca nagā mahantā,


pli: Cityā katā yaññakarehi māhu.


pli: Ajjhāyakaṁ mantaguṇūpapannaṁ,


pli: Tapassinaṁ yācayogotidhāhu;


pli: Tīre samuddassudakaṁ sajantaṁ,


pli: Taṁ sāgarojjhohari tenapeyyo.


pli: Āyāgavatthūni puthū pathabyā,


pli: Saṁvijjanti brāhmaṇā vāsavassa;


pli: Purimaṁ disaṁ pacchimaṁ dakkhiṇuttaraṁ,


pli: Saṁvijjamānā janayanti vedaṁ”.


pli: “Kalī hi dhīrāna kaṭaṁ magānaṁ,


pli: Bhavanti vedajjhagatānariṭṭha;


pli: Marīcidhammaṁ asamekkhitattā,


pli: Māyāguṇā nātivahanti paññaṁ.


pli: Vedā na tāṇāya bhavanti dassa,


pli: Mittadduno bhūnahuno narassa;


pli: Na tāyate pariciṇṇo ca aggi,


pli: Dosantaraṁ maccamanariyakammaṁ.


pli: Sabbañca maccā sadhanaṁ sabhogaṁ,


pli: Ādīpitaṁ dāru tiṇena missaṁ;


pli: Dahaṁ na tappe asamatthatejo,


pli: Ko taṁ subhikkhaṁ dvirasaññu kayirā.


pli: Yathāpi khīraṁ vipariṇāmadhammaṁ,


pli: Dadhi bhavitvā navanītampi hoti;


pli: Evampi aggi vipariṇāmadhammo,


pli: Tejo samorohatī yogayutto.


pli: Na dissatī aggimanuppaviṭṭho,


pli: Sukkhesu kaṭṭhesu navesu cāpi;


pli: Nāmatthamāno araṇīnarena,


pli: Nākammunā jāyati jātavedo.


pli: Sace hi aggi antarato vaseyya,


pli: Sabbāni susseyyu vanāni loke,


pli: Sukkhāni kaṭṭhāni ca pajjaleyyuṁ.


pli: Karoti ce dārutiṇena puññaṁ,


pli: Bhojaṁ naro dhūmasikhiṁ patāpavaṁ;


pli: Aṅgārikā loṇakarā ca sūdā,


pli: Sarīradāhāpi kareyyu puññaṁ.


pli: Atha ce hi ete na karonti puññaṁ,


pli: Ajjhenamaggiṁ idha tappayitvā;


pli: Na koci lokasmiṁ karoti puññaṁ,


pli: Bhojaṁ naro dhūmasikhiṁ patāpavaṁ.


pli: Kathañhi lokāpacito samāno,


pli: Amanuññagandhaṁ bahūnaṁ akantaṁ;


pli: Yadeva maccā parivajjayanti,


pli: Tadappasatthaṁ dvirasaññu bhuñje.


pli: Sikhimpi devesu vadanti heke,


pli: Āpaṁ milakkhū pana devamāhu;


pli: Sabbeva ete vitathaṁ bhaṇanti,


pli: Aggī na devaññataro na cāpo.


pli: Anindriyabaddhamasaññakāyaṁ,


pli: Vessānaraṁ kammakaraṁ pajānaṁ;


pli: Paricariya maggiṁ sugatiṁ kathaṁ vaje,


pli: Pāpāni kammāni pakubbamāno.


pli: Sabbābhibhū tāhudha jīvikatthā,


pli: Aggissa brahmā paricārakoti;


pli: Sabbānubhāvī ca vasī kimatthaṁ,


pli: Animmito nimmitaṁ vanditassa.


pli: Hassaṁ anijjhānakhamaṁ atacchaṁ,


pli: Sakkārahetu pakiriṁsu pubbe;


pli: Te lābhasakkāre apātubhonte,


pli: Sandhāpitā jantubhi santidhammaṁ.


pli: Ajjhenamariyā pathaviṁ janindā,


pli: Vessā kasiṁ pāricariyañca suddā;


pli: Upāgu paccekaṁ yathāpadesaṁ,


pli: Katāhu ete vasināti āhu.


pli: Etañca saccaṁ vacanaṁ bhaveyya,


pli: Yathā idaṁ bhāsitaṁ brāhmaṇehi;


pli: Nākhattiyo jātu labhetha rajjaṁ,


pli: Nābrāhmaṇo mantapadāni sikkhe;


pli: Nāññatra vessehi kasiṁ kareyya,


pli: Suddo na mucce parapesanāya.


pli: Yasmā ca etaṁ vacanaṁ abhūtaṁ,


pli: Musāvime odariyā bhaṇanti;


pli: Tadappapaññā abhisaddahanti,


pli: Passanti taṁ paṇḍitā attanāva.


pli: Khatyā hi vessānaṁ baliṁ haranti,


pli: Ādāya satthāni caranti brāhmaṇā;


pli: Taṁ tādisaṁ saṅkhubhitaṁ pabhinnaṁ,


pli: Kasmā brahmā nujju karoti lokaṁ.


pli: Sace hi so issaro sabbaloke,


pli: Brahmā bahūbhūtapatī pajānaṁ;


pli: Kiṁ sabbalokaṁ vidahī alakkhiṁ,


pli: Kiṁ sabbalokaṁ na sukhiṁ akāsi.


pli: Māyā musāvajjamadena cāpi,


pli: Lokaṁ adhammena kimatthamakāri.


pli: Adhammiko bhūtapatī ariṭṭha,


pli: Dhamme sati yo vidahī adhammaṁ.


pli: Kīṭā paṭaṅgā uragā ca bhekā,


pli: Hantvā kimī sujjhati makkhikā ca;


pli: Etepi dhammā anariyarūpā,


pli: Kambojakānaṁ vitathā bahūnaṁ.


pli: Sace hi so sujjhati yo hanāti,


pli: Hatopi so saggamupeti ṭhānaṁ;


pli: Bhovādi bhovādina mārayeyyuṁ,


pli: Ye cāpi tesaṁ abhisaddaheyyuṁ.


pli: Neva migā na pasū nopi gāvo,


pli: Āyācanti attavadhāya keci;


pli: Vipphandamāne idha jīvikatthā,


pli: Yaññesu pāṇe pasumārabhanti.


pli: Yūpussane pasubandhe ca bālā,


pli: Cittehi vaṇṇehi mukhaṁ nayanti;


pli: Ayaṁ te yūpo kāmaduho parattha,


pli: Bhavissati sassato samparāye.


pli: Sace ca yūpe maṇisaṅkhamuttaṁ,


pli: Dhaññaṁ dhanaṁ rajataṁ jātarūpaṁ;


pli: Sukkhesu kaṭṭhesu navesu cāpi,


pli: Sace duhe tidive sabbakāme;


pli: Tevijjasaṅghāva puthū yajeyyuṁ,


pli: Abrāhmaṇaṁ kañci na yājayeyyuṁ.


pli: Kuto ca yūpe maṇisaṅkhamuttaṁ,


pli: Kuto duhe tidive sabbakāme.


pli: Saṭhā ca luddā ca paluddhabālā,


pli: Ādāya aggiṁ mama dehi vittaṁ,


pli: Tato sukhī hohisi sabbakāme.


pli: Tamaggihuttaṁ saraṇaṁ pavissa,


pli: Oropayitvā kesamassuṁ nakhañca,


pli: Vedehi vittaṁ atigāḷhayanti.


pli: Kākā ulūkaṁva raho labhitvā,


pli: Ekaṁ samānaṁ bahukā samecca;


pli: Annāni bhutvā kuhakā kuhitvā,


pli: Muṇḍaṁ karitvā yaññapathossajanti.


pli: Evañhi so vañcito brāhmaṇehi,


pli: Eko samāno bahukā samecca;


pli: Te yogayogena vilumpamānā,


pli: Diṭṭhaṁ adiṭṭhena dhanaṁ haranti.


pli: Akāsiyā rājūhivānusiṭṭhā,


pli: Tadassa ādāya dhanaṁ haranti;


pli: Te tādisā corasamā asantā,


pli: Vajjhā na haññanti ariṭṭha loke.


pli: Indassa bāhārasi dakkhiṇāti,


pli: Yaññesu chindanti palāsayaṭṭhiṁ;


pli: Tañcepi saccaṁ maghavā chinnabāhu,


pli: Kenassa indo asure jināti.


pli: Tañceva tucchaṁ maghavā samaṅgī,


pli: Hantā avajjho paramo sa devo;


pli: Mantā ime brāhmaṇā tuccharūpā,


pli: Sandiṭṭhikā vañcanā esa loke.


pli: Mālāgiri himavā yo ca gijjho,


pli: Sudassano nisabho kuveru;


pli: Ete ca aññe ca nagā mahantā,


pli: Cityā katā yaññakarehi māhu.


pli: Yathāpakārāni hi iṭṭhakāni,


pli: Cityā katā yaññakarehi māhu;


pli: Na pabbatā honti tathāpakārā,


pli: Aññā disā acalā tiṭṭhaselā.


pli: Na iṭṭhakā honti silā cirena,


pli: Na tattha sañjāyati ayo na lohaṁ;


pli: Yaññañca etaṁ parivaṇṇayantā,


pli: Ajjhāyakaṁ mantaguṇūpapannaṁ,


pli: Tapassinaṁ yācayogotidhāhu;


pli: Tīre samuddassudakaṁ sajantaṁ,


pli: Taṁ sāgarojjhohari tenapeyyo.


pli: Parosahassampi samantavede,


pli: Mantūpapanne nadiyo vahanti;


pli: Na tena byāpannarasūdakā na,


pli: Kasmā samuddo atulo apeyyo.


pli: Ye keci kūpā idha jīvaloke,


pli: Loṇūdakā kūpakhaṇehi khātā;


pli: Na brāhmaṇajjhoharaṇena tesu,


pli: Āpo apeyyo dvirasaññu māhu.


pli: Pure puratthā kā kassa bhariyā,


pli: Mano manussaṁ ajanesi pubbe;


pli: Tenāpi dhammena na koci hīno,


pli: Evampi vosaggavibhaṅgamāhu.


pli: Caṇḍālaputtopi adhicca vede,


pli: Bhāseyya mante kusalo matīmā;


pli: Na tassa muddhāpi phaleyya sattadhā,


pli: Mantā ime attavadhāya katā.


pli: Vācākatā giddhikatā gahītā,


pli: Dummocayā kabyapathānupannā;


pli: Bālāna cittaṁ visame niviṭṭhaṁ,


pli: Tadappapaññā abhisaddahanti.


pli: Sīhassa byagghassa ca dīpino ca,


pli: Na vijjatī porisiyaṁ balena;


pli: Manussabhāvo ca gavaṁva pekkho,


pli: Jātī hi tesaṁ asamā samānā.


pli: Sace ca rājā pathaviṁ vijitvā,


pli: Sajīvavā assavapārisajjo;


pli: Sayameva so sattusaṅghaṁ vijeyya,


pli: Tassappajā niccasukhī bhaveyya.


pli: Khattiyamantā ca tayo ca vedā,


pli: Atthena ete samakā bhavanti;


pli: Tesañca atthaṁ avinicchinitvā,


pli: Na bujjhatī oghapathaṁva channaṁ.


pli: Lābho alābho ayaso yaso ca,


pli: Sabbeva tesaṁ catunnañca dhammā.


pli: Yathāpi ibbhā dhanadhaññahetu,


pli: Kammāni karonti puthū pathabyā;


pli: Tevijjasaṅghā ca tatheva ajja,


pli: Kammāni karonti puthū pathabyā.


pli: Ibbhehi ye te samakā bhavanti,


pli: Niccussukā kāmaguṇesu yuttā;


pli: Kammāni karonti puthū pathabyā,


pli: Tadappapaññā dvirasaññurā te”.


pli: “Kassa bherī mudiṅgā ca,


pli: saṅkhāpaṇavadindimā;


pli: Purato paṭipannāni,


pli: hāsayantā rathesabhaṁ.


pli: Kassa kañcanapaṭṭena,


pli: puthunā vijjuvaṇṇinā;


pli: Yuvā kalāpasannaddho,


pli: ko eti siriyā jalaṁ.


pli: Ukkāmukhapahaṭṭhaṁva,


pli: khadiraṅgārasannibhaṁ;


pli: Mukhañca rucirā bhāti,


pli: Kassa jambonadaṁ chattaṁ,


pli: sasalākaṁ manoramaṁ;


pli: Ādiccaraṁsāvaraṇaṁ,


pli: Kassa aṅgaṁ pariggayha,


pli: vālabījanimuttamaṁ;


pli: Ubhato varapuññassa,


pli: muddhani uparūpari.


pli: Kassa pekhuṇahatthāni,


pli: citrāni ca mudūni ca;


pli: Kañcanamaṇidaṇḍāni,


pli: caranti dubhato mukhaṁ.


pli: Khadiraṅgāravaṇṇābhā,


pli: ukkāmukhapahaṁsitā;


pli: Kassete kuṇḍalā vaggū,


pli: sobhanti dubhato mukhaṁ.


pli: Kassa vātena chupitā,


pli: niddhantā mudukāḷakā;


pli: Sobhayanti nalāṭantaṁ,


pli: nabhā vijjurivuggatā.


pli: Kassa etāni akkhīni,


pli: āyatāni puthūni ca;


pli: Ko sobhati visālakkho,


pli: kassetaṁ uṇṇajaṁ mukhaṁ.


pli: Kassete lapanajātā,


pli: suddhā saṅkhavarūpamā;


pli: Bhāsamānassa sobhanti,


pli: dantā kuppilasādisā.


pli: Kassa lākhārasasamā,


pli: hatthapādā sukhedhitā;


pli: Ko so bimboṭṭhasampanno,


pli: divā sūriyova bhāsati.


pli: Himaccaye himavati,


pli: mahāsālova pupphito;


pli: Ko so odātapāvāro,


pli: jayaṁ indova sobhati.


pli: Suvaṇṇapīḷakākiṇṇaṁ,


pli: maṇidaṇḍavicittakaṁ;


pli: Ko so parisamogayha,


pli: īsaṁ khaggaṁ pamuñcati.


pli: Suvaṇṇavikatā cittā,


pli: sukatā cittasibbanā;


pli: Ko so omuñcate pādā,


pli: namo katvā mahesino”.


pli: “Dhataraṭṭhā hi te nāgā,


pli: iddhimanto yasassino;


pli: Samuddajāya uppannā,


pli: nāgā ete mahiddhikā”ti.


pli: Bhūridattajātakaṁ chaṭṭhaṁ.


pli: 7 Candakumārajātaka


pli: Rājāsi luddakammo,


pli: Ekarājā pupphavatīyā;


pli: So pucchi brahmabandhuṁ,


pli: Khaṇḍahālaṁ purohitaṁ mūḷhaṁ.


pli: “Saggāna maggamācikkha,


pli: Tvaṁsi brāhmaṇa dhammavinayakusalo;


pli: Yathā ito vajanti sugatiṁ,


pli: Narā puññāni katvāna”.


pli: “Atidānaṁ daditvāna,


pli: avajjhe deva ghātetvā;


pli: Evaṁ vajanti sugatiṁ,


pli: narā puññāni katvāna”.


pli: “Kiṁ pana taṁ atidānaṁ,


pli: Ke ca avajjhā imasmi lokasmiṁ;


pli: Etañca kho no akkhāhi,


pli: Yajissāmi dadāmi dānāni”.


pli: “Puttehi deva yajitabbaṁ,


pli: Mahesīhi negamehi ca;


pli: Usabhehi ājāniyehi catūhi,


pli: Sabbacatukkena deva yajitabbaṁ”.


pli: Taṁ sutvā antepure,


pli: Kumārā mahesiyo ca haññantu;


pli: Eko ahosi nigghoso,


pli: Bhismā accuggato saddo.


pli: “Gacchatha vadetha kumāre,


pli: Candaṁ sūriyañca bhaddasenañca;


pli: Sūrañca vāmagottañca,


pli: Pacurā kira hotha yaññatthāya.


pli: Kumāriyopi vadetha,


pli: Upasenaṁ kokilañca muditañca;


pli: Nandañcāpi kumāriṁ,


pli: Vijayampi mayhaṁ mahesiṁ,


pli: Erāvatiṁ kesiniṁ sunandañca;


pli: Lakkhaṇavarūpapannā,


pli: Gahapatayo ca vadetha,


pli: Puṇṇamukhaṁ bhaddiyaṁ siṅgālañca;


pli: Vaḍḍhañcāpi gahapatiṁ,


pli: Pacurā kira hotha yaññatthāya”.


pli: Te tattha gahapatayo,


pli: Avocisuṁ samāgatā puttadāraparikiṇṇā;


pli: “Sabbeva sikhino deva karohi,


pli: Atha vā no dāse sāvehi”.


pli: “Abhayaṅkarampi me hatthiṁ,


pli: Nāḷāgiriṁ accuggataṁ varuṇadantaṁ;


pli: Ānetha kho ne khippaṁ,


pli: Yaññatthāya bhavissanti.


pli: Assaratanampi kesiṁ,


pli: Surāmukhaṁ puṇṇakaṁ vinatakañca;


pli: Usabhampi yūthapatiṁ anojaṁ,


pli: Nisabhaṁ gavampatiṁ tepi mayhaṁ ānetha;


pli: Samūha karontu sabbaṁ,


pli: Yajissāmi dadāmi dānāni.


pli: Sabbaṁ paṭiyādetha,


pli: Yaññaṁ pana uggatamhi sūriyamhi;


pli: Āṇāpetha ca kumāre,


pli: Abhiramantu imaṁ rattiṁ.


pli: Sabbaṁ upaṭṭhapetha,


pli: Vadetha dāni kumāre,


pli: Ajja kho pacchimā ratti”.


pli: Taṁtaṁ mātā avaca,


pli: Rodantī āgantvā vimānato;


pli: “Yañño kira te putta,


pli: Bhavissati catūhi puttehi”.


pli: “Sabbepi mayhaṁ puttā cattā,


pli: candasmiṁ haññamānasmiṁ;


pli: Puttehi yaññaṁ yajitvāna,


pli: sugatiṁ saggaṁ gamissāmi”.


pli: “Mā taṁ putta saddahesi,


pli: Sugati kira hoti puttayaññena;


pli: Nirayāneso maggo,


pli: Neso maggo hi saggānaṁ.


pli: Dānāni dehi koṇḍañña,


pli: Ahiṁsā sabbabhūtabhabyānaṁ;


pli: Esa maggo sugatiyā,


pli: Na ca maggo puttayaññena”.


pli: “Ācariyānaṁ vacanā,


pli: Ghātessaṁ candañca sūriyañca;


pli: Puttehi yaññaṁ yajitvāna duccajehi,


pli: Sugatiṁ saggaṁ gamissāmi”.


pli: Taṁtaṁ pitāpi avaca,


pli: Vasavattī orasaṁ sakaṁ puttaṁ;


pli: “Yañño kira te putta,


pli: Bhavissati catūhi puttehi”.


pli: “Sabbepi mayhaṁ puttā cattā,


pli: candasmiṁ haññamānasmiṁ;


pli: Puttehi yaññaṁ yajitvāna,


pli: sugatiṁ saggaṁ gamissāmi”.


pli: “Mā taṁ putta saddahesi,


pli: Sugati kira hoti puttayaññena;


pli: Nirayāneso maggo,


pli: Neso maggo hi saggānaṁ.


pli: Dānāni dehi koṇḍañña,


pli: Ahiṁsā sabbabhūtabhabyānaṁ;


pli: Esa maggo sugatiyā,


pli: Na ca maggo puttayaññena”.


pli: “Ācariyānaṁ vacanā,


pli: Ghātessaṁ candañca sūriyañca;


pli: Puttehi yaññaṁ yajitvāna duccajehi,


pli: Sugatiṁ saggaṁ gamissāmi”.


pli: “Dānāni dehi koṇḍañña,


pli: Puttaparivuto tuvaṁ,


pli: Raṭṭhaṁ janapadañca pālehi”.


pli: “Mā no deva avadhi,


pli: Dāse no dehi khaṇḍahālassa;


pli: Api nigaḷabandhakāpi,


pli: Hatthī asse ca pālema.


pli: Mā no deva avadhi,


pli: Hatthichakaṇāni ujjhema.


pli: Assachakaṇāni ujjhema.


pli: Yassa honti tava kāmā,


pli: Api raṭṭhā pabbājitā;


pli: Bhikkhācariyaṁ carissāma”.


pli: “Dukkhaṁ kho me janayatha,


pli: Vilapantā jīvitassa kāmā hi;


pli: Muñcetha dāni kumāre,


pli: Alampi me hotu puttayaññena”.


pli: “Pubbeva khosi me vutto,


pli: Dukkaraṁ durabhisambhavañcetaṁ;


pli: Atha no upakkhaṭassa yaññassa,


pli: Kasmā karosi vikkhepaṁ.


pli: Sabbe vajanti sugatiṁ,


pli: Ye yajanti yepi yājenti;


pli: Ye cāpi anumodanti,


pli: Yajantānaṁ edisaṁ mahāyaññaṁ”.


pli: “Atha kissa jano pubbe,


pli: Sotthānaṁ brāhmaṇe avācesi;


pli: Atha no akāraṇasmā,


pli: Yaññatthāya deva ghātesi.


pli: Pubbeva no daharakāle,


pli: na hanesi na ghātesi;


pli: Daharamhā yobbanaṁ pattā,


pli: adūsakā tāta haññāma.


pli: Hatthigate assagate,


pli: Sannaddhe passa no mahārāja;


pli: Yuddhe vā yujjhamāne vā,


pli: Na hi mādisā sūrā honti yaññatthāya.


pli: Paccante vāpi kupite,


pli: Aṭavīsu vā mādise niyojenti;


pli: Abhūmiyaṁ tāta haññāma.


pli: Yāpi hi tā sakuṇiyo,


pli: Vasanti tiṇagharāni katvāna;


pli: Tāsampi piyā puttā,


pli: Atha no tvaṁ deva ghātesi.


pli: Mā tassa saddahesi,


pli: Na maṁ khaṇḍahālo ghāteyya;


pli: Mamañhi so ghātetvāna,


pli: Anantarā tampi deva ghāteyya.


pli: Gāmavaraṁ nigamavaraṁ dadanti,


pli: Bhogampissa mahārāja;


pli: Athaggapiṇḍikāpi,


pli: Kule kule hete bhuñjanti.


pli: Tesampi tādisānaṁ,


pli: Icchanti dubbhituṁ mahārāja;


pli: Akataññuno brāhmaṇā deva.


pli: Mā no deva avadhi,


pli: Dāse no dehi khaṇḍahālassa;


pli: Api nigaḷabandhakāpi,


pli: Hatthī asse ca pālema.


pli: Hatthichakaṇāni ujjhema.


pli: Assachakaṇāni ujjhema.


pli: Yassa honti tava kāmā,


pli: Api raṭṭhā pabbājitā;


pli: Bhikkhācariyaṁ carissāma”.


pli: “Dukkhaṁ kho me janayatha,


pli: Vilapantā jīvitassa kāmā hi;


pli: Muñcetha dāni kumāre,


pli: Alampi me hotu puttayaññena”.


pli: “Pubbeva khosi me vutto,


pli: Dukkaraṁ durabhisambhavañcetaṁ;


pli: Atha no upakkhaṭassa yaññassa,


pli: Kasmā karosi vikkhepaṁ.


pli: Sabbe vajanti sugatiṁ,


pli: Ye yajanti yepi yājenti;


pli: Ye cāpi anumodanti,


pli: Yajantānaṁ edisaṁ mahāyaññaṁ”.


pli: “Yadi kira yajitvā puttehi,


pli: Devalokaṁ ito cutā yanti;


pli: Brāhmaṇo tāva yajatu,


pli: Pacchāpi yajasi tuvaṁ rājā.


pli: Yadi kira yajitvā puttehi,


pli: Esveva khaṇḍahālo,


pli: Yajataṁ sakehi puttehi.


pli: Evaṁ jānanto khaṇḍahālo,


pli: kiṁ puttake na ghātesi;


pli: Sabbañca ñātijanaṁ,


pli: attānañca na ghātesi.


pli: Sabbe vajanti nirayaṁ,


pli: Yajantānaṁ edisaṁ mahāyaññaṁ.


pli: Sace hi so sujjhati yo hanāti,


pli: Hatopi so saggamupeti ṭhānaṁ;


pli: Bhovādi bhovādina mārayeyyuṁ,


pli: Ye cāpi tesaṁ abhisaddaheyyuṁ.


pli: Kathañca kira puttakāmāyo,


pli: Gahapatayo gharaṇiyo ca;


pli: Nagaramhi na uparavanti rājānaṁ,


pli: ‘Mā ghātayi orasaṁ puttaṁ’.


pli: ‘Mā ghātayi atrajaṁ puttaṁ’.


pli: Rañño camhi atthakāmo,


pli: Hito ca sabbajanapadassa;


pli: Na koci assa paṭighaṁ,


pli: Mayā jānapado na pavedeti.


pli: Gacchatha vo gharaṇiyo,


pli: Tātañca vadetha khaṇḍahālañca;


pli: ‘Mā ghātetha kumāre,


pli: Adūsake sīhasaṅkāse’.


pli: Apekkhite sabbalokassa’.


pli: Yannūnāhaṁ jāyeyyaṁ,


pli: Rathakārakulesu vā;


pli: Pukkusakulesu vā vessesu vā jāyeyyaṁ,


pli: Na hajja maṁ rāja yaññe ghāteyya”.


pli: “Sabbā sīmantiniyo gacchatha,


pli: Ayyassa khaṇḍahālassa;


pli: Pādesu nipatatha,


pli: Aparādhāhaṁ na passāmi.


pli: Sabbā sīmantiniyo gacchatha,


pli: Kinte bhante mayaṁ adūsema”.


pli: Kapaṇā vilapati selā,


pli: Disvāna bhātare upanītatte;


pli: “Yañño kira me ukkhipito,


pli: Tātena saggakāmena”.


pli: Āvatti parivatti ca,


pli: vasulo sammukhā rañño;


pli: “Mā no pitaraṁ avadhi,


pli: daharamhāyobbanaṁ pattā”.


pli: “Eso te vasula pitā,


pli: Samehi pitarā saha;


pli: Dukkhaṁ kho me janayasi,


pli: Vilapanto antepurasmiṁ;


pli: Muñcetha dāni kumāre,


pli: Alampi me hotu puttayaññena”.


pli: “Pubbeva khosi me vutto,


pli: Dukkaraṁ durabhisambhavañcetaṁ;


pli: Atha no upakkhaṭassa yaññassa,


pli: Kasmā karosi vikkhepaṁ.


pli: Sabbe vajanti sugatiṁ,


pli: Ye yajanti yepi yājenti;


pli: Ye cāpi anumodanti,


pli: Yajantānaṁ edisaṁ mahāyaññaṁ.


pli: Sabbaratanassa yañño upakkhaṭo,


pli: Ekarāja tava paṭiyatto;


pli: Abhinikkhamassu deva,


pli: Saggaṁ gato tvaṁ pamodissasi”.


pli: Daharā sattasatā etā,


pli: Candakumārassa bhariyāyo;


pli: Kese pakiritvāna,


pli: Rodantiyo maggamanuyāyisuṁ.


pli: Aparā pana sokena,


pli: Nikkhantā nandane viya devā;


pli: Rodantiyo maggamanuyāyiṁsu.


pli: “Kāsikasucivatthadharā,


pli: Kuṇḍalino agalucandanavilittā;


pli: Niyyanti candasūriyā,


pli: Yaññatthāya ekarājassa.


pli: Kāsikasucivatthadharā,


pli: Mātu katvā hadayasokaṁ.


pli: Janassa katvā hadayasokaṁ.


pli: Maṁsarasabhojanā nhāpakasunhāpitā,


pli: Yassu pubbe hatthivaradhuragate,


pli: Hatthīhi anuvajanti;


pli: Tyajja candasūriyā,


pli: Ubhova pattikā yanti.


pli: Yassu pubbe assavaradhuragate,


pli: Assehi anuvajanti;


pli: Yassu pubbe rathavaradhuragate,


pli: Rathehi anuvajanti;


pli: Yehissu pubbe niyyaṁsu,


pli: Tapanīyakappanehi turaṅgehi;


pli: Ubhova pattikā yanti”.


pli: “Yadi sakuṇi maṁsamicchasi,


pli: Ḍayassu pubbena pupphavatiyā;


pli: Yajatettha ekarājā,


pli: Sammūḷho catūhi puttehi.


pli: Yadi sakuṇi maṁsamicchasi,


pli: Sammūḷho catūhi kaññāhi.


pli: Sammūḷho catūhi mahesīhi.


pli: Sammūḷho catūhi gahapatīhi.


pli: Sammūḷho catūhi hatthīhi.


pli: Sammūḷho catūhi assehi.


pli: Sammūḷho catūhi usabhehi.


pli: Sammūḷho sabbacatukkena.


pli: Idaṁ antepuraṁ suramaṇīyaṁ;


pli: Tedāni ayyaputtā,


pli: Cattāro vadhāya ninnītā.


pli: Idamassa kūṭāgāraṁ,


pli: Sovaṇṇaṁ pupphamalyavikiṇṇaṁ;


pli: Idamassa uyyānaṁ,


pli: Supupphitaṁ sabbakālikaṁ rammaṁ;


pli: Idamassa asokavanaṁ,


pli: Idamassa kaṇikāravanaṁ,


pli: Idamassa pāṭalivanaṁ,


pli: Idamassa ambavanaṁ,


pli: Ayamassa pokkharaṇī,


pli: Sañchannā padumapuṇḍarīkehi;


pli: Nāvā ca sovaṇṇavikatā,


pli: Pupphavalliyā cittā suramaṇīyā;


pli: Idamassa hatthiratanaṁ,


pli: Erāvaṇo gajo balī dantī;


pli: Idamassa assaratanaṁ,


pli: Tedāni ayyaputtā,


pli: cattāro vadhāya ninnītā.


pli: Ayamassa assaratho,


pli: Sāḷiya nigghoso subho ratanavicitto;


pli: Yatthassu ayyaputtā,


pli: Sobhiṁsu nandane viya devā;


pli: Cattāro vadhāya ninnītā.


pli: Kathaṁ nāma sāmasamasundarehi,


pli: Candanamudukagattehi;


pli: Rājā yajissate yaññaṁ,


pli: Sammūḷho catūhi puttehi.


pli: Kathaṁ nāma sāmasamasundarāhi,


pli: Candanamudukagattāhi;


pli: Sammūḷho catūhi kaññāhi.


pli: Sammūḷho catūhi mahesīhi.


pli: Sammūḷho catūhi gahapatīhi.


pli: Yathā honti gāmanigamā,


pli: Suññā amanussakā brahāraññā;


pli: Tathā hessati pupphavatiyā,


pli: Yiṭṭhesu candasūriyesu”.


pli: “Ummattikā bhavissāmi,


pli: Bhūnahatā paṁsunā ca parikiṇṇā;


pli: Sace candavaraṁ hanti,


pli: Pāṇā me deva rujjhanti.


pli: Ummattikā bhavissāmi,


pli: Sace sūriyavaraṁ hanti,


pli: Pāṇā me deva rujjhanti”.


pli: “Kinnumā na ramāpeyyuṁ,


pli: Aññamaññaṁ piyaṁvadā;


pli: Ghaṭṭikā uparikkhī ca,


pli: Pokkharaṇī ca bhārikā;


pli: Candasūriyesu naccantiyo,


pli: Samā tāsaṁ na vijjati”.


pli: “Imaṁ mayhaṁ hadayasokaṁ,


pli: Paṭimuñcatu khaṇḍahāla tava mātā;


pli: Yo mayhaṁ hadayasoko,


pli: Candamhi vadhāya ninnīte.


pli: Imaṁ mayhaṁ hadayasokaṁ,


pli: Sūriyamhi vadhāya ninnīte.


pli: Paṭimuñcatu khaṇḍahāla tava jāyā;


pli: Mā ca putte mā ca patiṁ,


pli: Addakkhi khaṇḍahāla tava mātā;


pli: Yo ghātesi kumāre,


pli: Adūsake sīhasaṅkāse.


pli: Apekkhite sabbalokassa.


pli: Addakkhi khaṇḍahāla tava jāyā;


pli: Apekkhite sabbalokassa”.


pli: “Mā no deva avadhi,


pli: Dāse no dehi khaṇḍahālassa;


pli: Api nigaḷabandhakāpi,


pli: Hatthī asse ca pālema.


pli: Mā no deva avadhi,


pli: Hatthichakaṇāni ujjhema.


pli: Assachakaṇāni ujjhema.


pli: Yassa honti tava kāmā,


pli: Api raṭṭhā pabbājitā;


pli: Bhikkhācariyaṁ carissāma.


pli: Dibbaṁ deva upayācanti,


pli: puttatthikāpi daliddā;


pli: Paṭibhānānipi hitvā,


pli: putte na labhanti ekaccā.


pli: Āsīsikāni karonti,


pli: Puttā no jāyantu tato paputtā;


pli: Atha no akāraṇasmā,


pli: Yaññatthāya deva ghātesi.


pli: Upayācitakena puttaṁ labhanti,


pli: Mā tāta no aghātesi;


pli: Mā kicchāladdhakehi puttehi,


pli: Yajittho imaṁ yaññaṁ.


pli: Mā kapaṇaladdhakehi puttehi,


pli: Ammāya no vippavāsesi.


pli: Bahudukkhā posiya candaṁ,


pli: amma tuvaṁ jīyase puttaṁ;


pli: Vandāmi kho te pāde,


pli: labhataṁ tāto paralokaṁ.


pli: Handa ca maṁ upaguyha,


pli: Pāde te amma vandituṁ dehi;


pli: Gacchāmi dāni pavāsaṁ,


pli: Yaññatthāya ekarājassa.


pli: Handa ca maṁ upagūha,


pli: Mātu katvā hadayasokaṁ.


pli: Janassa katvā hadayasokaṁ”.


pli: “Handa ca padumapattānaṁ,


pli: Moḷiṁ bandhassu gotamiputta;


pli: Campakadalamissāyo,


pli: Esā te porāṇikā pakati.


pli: Handa ca vilepanaṁ te,


pli: Pacchimakaṁ candanaṁ vilimpassu;


pli: Yehi ca suvilitto,


pli: Sobhasi rājaparisāyaṁ.


pli: Handa ca mudukāni vatthāni,


pli: Pacchimakaṁ kāsikaṁ nivāsehi;


pli: Yehi ca sunivattho,


pli: Muttāmaṇikanakavibhūsitāni,


pli: Gaṇhassu hatthābharaṇāni;


pli: Yehi ca hatthābharaṇehi,


pli: Sobhasi rājaparisāyaṁ”.


pli: “Na hi nūnāyaṁ raṭṭhapālo,


pli: Bhūmipati janapadassa dāyādo;


pli: Lokissaro mahanto,


pli: Putte snehaṁ janayati”.


pli: “Mayhampi piyā puttā,


pli: Attā ca piyo tumhe ca bhariyāyo;


pli: Saggañca patthayāno,


pli: Tenāhaṁ ghātayissāmi”.


pli: “Maṁ paṭhamaṁ ghātehi,


pli: Mā me hadayaṁ dukkhaṁ phālesi;


pli: Alaṅkato sundarako,


pli: Putto deva tava sukhumālo.


pli: Handayya maṁ hanassu,


pli: Paraloke candakena hessāmi;


pli: Puññaṁ karassu vipulaṁ,


pli: Vicarāma ubhopi paraloke”.


pli: “Mā tvaṁ cande rucci maraṇaṁ,


pli: Bahukā tava devarā visālakkhi;


pli: Te taṁ ramayissanti,


pli: Yiṭṭhasmiṁ gotamiputte”.


pli: Evaṁ vutte, candā attānaṁ,


pli: hanti hatthatalakehi;


pli: “Alamettha jīvitena,


pli: pissāmi visaṁ marissāmi.


pli: Na hi nūnimassa rañño,


pli: Mittāmaccā ca vijjare suhadā;


pli: Ye na vadanti rājānaṁ,


pli: Mā ghātayi orase putte.


pli: Ñātī mittā ca vijjare suhadā;


pli: Mā ghātayi atraje putte.


pli: Ime tepi mayhaṁ puttā,


pli: Guṇino kāyūradhārino rāja;


pli: Tehipi yajassu yaññaṁ,


pli: Atha muñcatu gotamiputte.


pli: Bilasataṁ maṁ katvāna,


pli: Yajassu sattadhā mahārāja;


pli: Mā jeṭṭhaputtamavadhi,


pli: Adūsakaṁ sīhasaṅkāsaṁ.


pli: Apekkhitaṁ sabbalokassa”.


pli: “Bahukā tava dinnābharaṇā,


pli: Uccāvacā subhaṇitamhi;


pli: Muttāmaṇiveḷuriyā,


pli: Etaṁ te pacchimakaṁ dānaṁ”.


pli: “Yesaṁ pubbe khandhesu,


pli: Phullā mālāguṇā vivattiṁsu;


pli: Tesajjapi sunisito,


pli: Nettiṁso vivattissati khandhesu.


pli: Yesaṁ pubbe khandhesu,


pli: Cittā mālāguṇā vivattiṁsu;


pli: Aciraṁ vata nettiṁso,


pli: Vivattissati rājaputtānaṁ khandhesu;


pli: Atha mama hadayaṁ na phalati,


pli: Tāva daḷhabandhañca me āsi.


pli: Kāsikasucivatthadharā,


pli: Kuṇḍalino agalucandanavilittā;


pli: Niyyātha candasūriyā,


pli: Yaññatthāya ekarājassa.


pli: Mātu katvā hadayasokaṁ.


pli: Janassa katvā hadayasokaṁ.


pli: Maṁsarasabhojanā nhāpakasunhāpitā,


pli: Janassa katvā hadayasokaṁ”.


pli: Sabbasmiṁ upakkhaṭasmiṁ,


pli: Nisīdite candasmiṁ yaññatthāya;


pli: Pañcālarājadhītā pañjalikā,


pli: Sabbaparisāya samanupariyāyi.


pli: “Yena saccena khaṇḍahālo,


pli: Pāpakammaṁ karoti dummedho;


pli: Etena saccavajjena,


pli: Samaṅginī sāmikena homi.


pli: Ye idhatthi amanussā,


pli: Yāni ca yakkhabhūtabhabyāni;


pli: Karontu me veyyāvaṭikaṁ,


pli: Yā devatā idhāgatā,


pli: Saraṇesiniṁ anāthaṁ tāyatha maṁ,


pli: Yācāmahaṁ pati māhaṁ ajeyyaṁ”.


pli: Taṁ sutvā amanusso,


pli: Ayokūṭaṁ paribbhametvāna;


pli: Bhayamassa janayanto,


pli: Rājānaṁ idamavoca.


pli: “Bujjhassu kho rājakali,


pli: Mā tāhaṁ matthakaṁ nitāḷesiṁ;


pli: Mā jeṭṭhaputtamavadhi,


pli: Adūsakaṁ sīhasaṅkāsaṁ.


pli: Ko te diṭṭho rājakali,


pli: Puttabhariyāyo haññamānāyo;


pli: Seṭṭhi ca gahapatayo,


pli: Adūsakā saggakāmā hi”.


pli: Taṁ sutvā khaṇḍahālo,


pli: Rājā ca abbhutamidaṁ disvāna;


pli: Sabbesaṁ bandhanāni mocesuṁ,


pli: Yathā taṁ anupaghātaṁ.


pli: Sabbesu vippamuttesu,


pli: Ye tattha samāgatā tadā āsuṁ;


pli: Sabbe ekekaleḍḍukamadaṁsu,


pli: Esa vadho khaṇḍahālassa.


pli: Sabbe paviṭṭhā nirayaṁ,


pli: Yathā taṁ pāpakaṁ karitvāna;


pli: Na hi pāpakammaṁ katvā,


pli: Labbhā sugatiṁ ito gantuṁ.


pli: Candaṁ abhisiñciṁsu,


pli: Samāgatā rājaparisā ca.


pli: Samāgatā rājakaññāyo ca.


pli: Samāgatā devaparisā ca.


pli: Samāgatā devakaññāyo ca.


pli: Celukkhepamakaruṁ,


pli: Bahū ānanditā ahuṁ;


pli: Nandiṁ pavesi nagaraṁ,


pli: Bandhanā mokkho aghositthāti.


pli: Candakumārajātakaṁ sattamaṁ.


pli: 8. Mahānāradakassapajātaka


pli: Ahu rājā videhānaṁ,


pli: aṅgati nāma khattiyo;


pli: Pahūtayoggo dhanimā,


pli: anantabalaporiso.


pli: So ca pannarasiṁ rattiṁ,


pli: purimayāme anāgate;


pli: Cātumāsā komudiyā,


pli: amacce sannipātayi.


pli: Paṇḍite sutasampanne,


pli: mhitapubbe vicakkhaṇe;


pli: Vijayañca sunāmañca,


pli: senāpatiṁ alātakaṁ.


pli: Tamanupucchi vedeho,


pli: “paccekaṁ brūtha saṁ ruciṁ;


pli: Cātumāsā komudajja,


pli: juṇhaṁ byapahataṁ tamaṁ;


pli: Kāyajja ratiyā rattiṁ,


pli: viharemu imaṁ utuṁ”.


pli: Tato senāpati rañño,


pli: Alāto etadabravi;


pli: “Haṭṭhaṁ yoggaṁ balaṁ sabbaṁ,


pli: Senaṁ sannāhayāmase.


pli: Niyyāma deva yuddhāya,


pli: anantabalaporisā;


pli: Ye te vasaṁ na āyanti,


pli: vasaṁ upanayāmase;


pli: Esā mayhaṁ sakā diṭṭhi,


pli: ajitaṁ ojināmase”.


pli: Alātassa vaco sutvā,


pli: sunāmo etadabravi;


pli: “Sabbe tuyhaṁ mahārāja,


pli: amittā vasamāgatā.


pli: Nikkhittasatthā paccatthā,


pli: nivātamanuvattare;


pli: Uttamo ussavo ajja,


pli: na yuddhaṁ mama ruccati.


pli: Annapānañca khajjañca,


pli: khippaṁ abhiharantu te;


pli: Ramassu deva kāmehi,


pli: naccagīte suvādite”.


pli: Sunāmassa vaco sutvā,


pli: vijayo etadabravi;


pli: “Sabbe kāmā mahārāja,


pli: niccaṁ tava mupaṭṭhitā.


pli: Na hete dullabhā deva,


pli: tava kāmehi modituṁ;


pli: Sadāpi kāmā sulabhā,


pli: netaṁ cittamataṁ mama.


pli: Samaṇaṁ brāhmaṇaṁ vāpi,


pli: upāsemu bahussutaṁ;


pli: Yo najja vinaye kaṅkhaṁ,


pli: atthadhammavidū ise”.


pli: Vijayassa vaco sutvā,


pli: rājā aṅgati mabravi;


pli: “Yathā vijayo bhaṇati,


pli: mayhampetaṁva ruccati.


pli: atthadhammavidū ise.


pli: Sabbeva santā karotha matiṁ,


pli: Kaṁ upāsemu paṇḍitaṁ;


pli: Atthadhammavidū ise”.


pli: Vedehassa vaco sutvā,


pli: alāto etadabravi;


pli: “Atthāyaṁ migadāyasmiṁ,


pli: acelo dhīrasammato.


pli: Guṇo kassapagottāyaṁ,


pli: suto citrakathī gaṇī;


pli: Taṁ deva payirupāsemu,


pli: so no kaṅkhaṁ vinessati”.


pli: Alātassa vaco sutvā,


pli: rājā codesi sārathiṁ;


pli: “Migadāyaṁ gamissāma,


pli: yuttaṁ yānaṁ idhānaya”.


pli: Tassa yānaṁ ayojesuṁ,


pli: dantaṁ rūpiyapakkharaṁ;


pli: Sukkamaṭṭhaparivāraṁ,


pli: paṇḍaraṁ dosināmukhaṁ.


pli: Tatrāsuṁ kumudāyuttā,


pli: cattāro sindhavā hayā;


pli: Anilūpamasamuppātā,


pli: sudantā soṇṇamālino.


pli: Setacchattaṁ setaratho,


pli: setassā setabījanī;


pli: Vedeho sahamaccehi,


pli: niyyaṁ candova sobhati.


pli: Tamanuyāyiṁsu bahavo,


pli: indikhaggadharā balī;


pli: Assapiṭṭhigatā vīrā,


pli: narā naravarādhipaṁ.


pli: So muhuttaṁva yāyitvā,


pli: yānā oruyha khattiyo;


pli: pattī guṇamupāgami.


pli: Yepi tattha tadā āsuṁ,


pli: brāhmaṇibbhā samāgatā;


pli: Na te apanayī rājā,


pli: akataṁ bhūmimāgate.


pli: Tato so mudukā bhisiyā,


pli: muducittakasanthate;


pli: Mudupaccatthate rājā,


pli: ekamantaṁ upāvisi.


pli: Nisajja rājā sammodi,


pli: kathaṁ sāraṇiyaṁ tato;


pli: “Kacci yāpaniyaṁ bhante,


pli: vātānamaviyaggatā.


pli: Kacci akasirā vutti,


pli: labhasi piṇḍayāpanaṁ;


pli: Apābādho casi kacci,


pli: cakkhuṁ na parihāyati”.


pli: Taṁ guṇo paṭisammodi,


pli: vedehaṁ vinaye rataṁ;


pli: “Yāpanīyaṁ mahārāja,


pli: sabbametaṁ tadūbhayaṁ.


pli: Kacci tuyhampi vedeha,


pli: paccantā na balīyare;


pli: Kacci arogaṁ yoggaṁ te,


pli: kacci vahati vāhanaṁ;


pli: Kacci te byādhayo natthi,


pli: sarīrassupatāpiyā”.


pli: Paṭisammodito rājā,


pli: tato pucchi anantarā;


pli: Atthaṁ dhammañca ñāyañca,


pli: dhammakāmo rathesabho.


pli: “Kathaṁ dhammaṁ care macco,


pli: mātāpitūsu kassapa;


pli: Kathaṁ care ācariye,


pli: puttadāre kathaṁ care.


pli: Kathaṁ careyya vuḍḍhesu,


pli: kathaṁ samaṇabrāhmaṇe;


pli: Kathañca balakāyasmiṁ,


pli: kathaṁ janapade care.


pli: Kathaṁ dhammaṁ caritvāna,


pli: maccā gacchanti suggatiṁ;


pli: Kathañceke adhammaṭṭhā,


pli: patanti nirayaṁ atho”.


pli: Vedehassa vaco sutvā,


pli: kassapo etadabravi;


pli: “Suṇohi me mahārāja,


pli: saccaṁ avitathaṁ padaṁ.


pli: Natthi dhammacaritassa,


pli: phalaṁ kalyāṇapāpakaṁ;


pli: Natthi deva paro loko,


pli: ko tato hi idhāgato.


pli: Natthi deva pitaro vā,


pli: kuto mātā kuto pitā;


pli: Natthi ācariyo nāma,


pli: adantaṁ ko damessati.


pli: Samatulyāni bhūtāni,


pli: natthi jeṭṭhāpacāyikā;


pli: Natthi balaṁ vīriyaṁ vā,


pli: kuto uṭṭhānaporisaṁ;


pli: Niyatāni hi bhūtāni,


pli: yathā goṭaviso tathā.


pli: Laddheyyaṁ labhate macco,


pli: tattha dānaphalaṁ kuto;


pli: Natthi dānaphalaṁ deva,


pli: avaso devavīriyo.


pli: Bālehi dānaṁ paññattaṁ,


pli: paṇḍitehi paṭicchitaṁ;


pli: Avasā denti dhīrānaṁ,


pli: bālā paṇḍitamānino.


pli: Sattime sassatā kāyā,


pli: acchejjā avikopino;


pli: Tejo pathavī āpo ca,


pli: vāyo sukhaṁ dukhañcime;


pli: Jīve ca sattime kāyā,


pli: yesaṁ chettā na vijjati.


pli: Natthi hantā va chettā vā,


pli: haññe yevāpi koci naṁ;


pli: Antareneva kāyānaṁ,


pli: satthāni vītivattare.


pli: Yo cāpi siramādāya,


pli: paresaṁ nisitāsinā;


pli: Na so chindati te kāye,


pli: tattha pāpaphalaṁ kuto.


pli: Cullāsītimahākappe,


pli: sabbe sujjhanti saṁsaraṁ;


pli: Anāgate tamhi kāle,


pli: saññatopi na sujjhati.


pli: Caritvāpi bahuṁ bhadraṁ,


pli: neva sujjhantināgate;


pli: Pāpañcepi bahuṁ katvā,


pli: taṁ khaṇaṁ nātivattare.


pli: Anupubbena no suddhi,


pli: kappānaṁ cullasītiyā;


pli: Niyatiṁ nātivattāma,


pli: velantamiva sāgaro”.


pli: Kassapassa vaco sutvā,


pli: alāto etadabravi;


pli: “Yathā bhadanto bhaṇati,


pli: mayhampetaṁva ruccati.


pli: Ahampi purimaṁ jātiṁ,


pli: sare saṁsaritattano;


pli: Piṅgalo nāmahaṁ āsiṁ,


pli: luddo goghātako pure.


pli: Bārāṇasiyaṁ phītāyaṁ,


pli: bahuṁ pāpaṁ kataṁ mayā;


pli: Bahū mayā hatā pāṇā,


pli: mahiṁsā sūkarā ajā.


pli: Tato cuto idha jāto,


pli: iddhe senāpatīkule;


pli: Natthi nūna phalaṁ pāpaṁ,


pli: yohaṁ na nirayaṁ gato”.


pli: Athettha bījako nāma,


pli: dāso āsi paṭaccarī;


pli: Uposathaṁ upavasanto,


pli: guṇasantikupāgami.


pli: Kassapassa vaco sutvā,


pli: alātassa ca bhāsitaṁ;


pli: Passasanto muhuṁ uṇhaṁ,


pli: rudaṁ assūni vattayi.


pli: Tamanupucchi vedeho,


pli: “kimatthaṁ samma rodasi;


pli: Kiṁ te sutaṁ vā diṭṭhaṁ vā,


pli: kiṁ maṁ vedesi vedanaṁ”.


pli: Vedehassa vaco sutvā,


pli: bījako etadabravi;


pli: “Natthi me vedanā dukkhā,


pli: mahārāja suṇohi me.


pli: Ahampi purimaṁ jātiṁ,


pli: sarāmi sukhamattano;


pli: Sāketāhaṁ pure āsiṁ,


pli: bhāvaseṭṭhi guṇe rato.


pli: Sammato brāhmaṇibbhānaṁ,


pli: saṁvibhāgarato suci;


pli: Na cāpi pāpakaṁ kammaṁ,


pli: sarāmi katamattano.


pli: Tato cutāhaṁ vedeha,


pli: idha jāto duritthiyā;


pli: Gabbhamhi kumbhadāsiyā,


pli: yato jāto suduggato.


pli: Evampi duggato santo,


pli: samacariyaṁ adhiṭṭhito;


pli: Upaḍḍhabhāgaṁ bhattassa,


pli: dadāmi yo me icchati.


pli: Cātuddasiṁ pañcadasiṁ,


pli: sadā upavasāmahaṁ;


pli: Na cāpi bhūte hiṁsāmi,


pli: theyyañcāpi vivajjayiṁ.


pli: Sabbameva hi nūnetaṁ,


pli: suciṇṇaṁ bhavati nipphalaṁ;


pli: Niratthaṁ maññidaṁ sīlaṁ,


pli: alāto bhāsatī yathā.


pli: Kalimeva nūna gaṇhāmi,


pli: asippo dhuttako yathā;


pli: Kaṭaṁ alāto gaṇhāti,


pli: kitavosikkhito yathā.


pli: Dvāraṁ nappaṭipassāmi,


pli: yena gacchāmi suggatiṁ;


pli: Tasmā rāja parodāmi,


pli: sutvā kassapabhāsitaṁ”.


pli: Bījakassa vaco sutvā,


pli: rājā aṅgati mabravi;


pli: “Natthi dvāraṁ sugatiyā,


pli: niyatiṁ kaṅkha bījaka.


pli: Sukhaṁ vā yadi vā dukkhaṁ,


pli: niyatiyā kira labbhati;


pli: Saṁsārasuddhi sabbesaṁ,


pli: mā turittho anāgate.


pli: Ahampi pubbe kalyāṇo,


pli: brāhmaṇibbhesu byāvaṭo;


pli: Vohāramanusāsanto,


pli: ratihīno tadantarā.


pli: Punapi bhante dakkhemu,


pli: saṅgati ce bhavissati”;


pli: Idaṁ vatvāna vedeho,


pli: paccagā sanivesanaṁ.


pli: Tato ratyā vivasāne,


pli: upaṭṭhānamhi aṅgati;


pli: Amacce sannipātetvā,


pli: idaṁ vacanamabravi.


pli: “Candake me vimānasmiṁ,


pli: sadā kāme vidhentu me;


pli: Mā upagacchuṁ atthesu,


pli: guyhappakāsiyesu ca.


pli: Vijayo ca sunāmo ca,


pli: senāpati alātako;


pli: Ete atthe nisīdantu,


pli: vohārakusalā tayo”.


pli: “kāmeva bahumaññatha;


pli: Na cāpi brāhmaṇibbhesu,


pli: atthe kismiñci byāvaṭo”.


pli: Tato dvesattarattassa,


pli: vedehassatrajā piyā;


pli: Rājakaññā rucā nāma,


pli: dhātimātaramabravi.


pli: “Alaṅkarotha maṁ khippaṁ,


pli: sakhiyo cālaṅkarontu me;


pli: Suve pannaraso dibyo,


pli: gacchaṁ issarasantike”.


pli: Tassā mālyaṁ abhihariṁsu,


pli: candanañca mahārahaṁ;


pli: Maṇisaṅkhamuttāratanaṁ,


pli: nānāratte ca ambare.


pli: Tañca soṇṇamaye pīṭhe,


pli: nisinnaṁ bahukitthiyo;


pli: Parikiriya pasobhiṁsu,


pli: rucaṁ ruciravaṇṇiniṁ.


pli: Sā ca sakhimajjhagatā,


pli: sabbābharaṇabhūsitā;


pli: Sateratā abbhamiva,


pli: candakaṁ pāvisī rucā.


pli: Upasaṅkamitvā vedehaṁ,


pli: vanditvā vinaye rataṁ;


pli: Suvaṇṇakhacite pīṭhe,


pli: ekamantaṁ upāvisi.


pli: Tañca disvāna vedeho,


pli: accharānaṁva saṅgamaṁ;


pli: Rucaṁ sakhimajjhagataṁ,


pli: idaṁ vacanamabravi.


pli: “Kacci ramasi pāsāde,


pli: antopokkharaṇiṁ pati;


pli: Kacci bahuvidhaṁ khajjaṁ,


pli: sadā abhiharanti te.


pli: Kacci bahuvidhaṁ mālyaṁ,


pli: ocinitvā kumāriyo;


pli: Gharake karotha paccekaṁ,


pli: khiḍḍāratiratā muhuṁ.


pli: Kena vā vikalaṁ tuyhaṁ,


pli: kiṁ khippaṁ āharantu te;


pli: Manokarassu kuḍḍamukhī,


pli: api candasamamhipi”.


pli: Vedehassa vaco sutvā,


pli: rucā pitaramabravi;


pli: “Sabbametaṁ mahārāja,


pli: labbhatissarasantike.


pli: Suve pannaraso dibyo,


pli: sahassaṁ āharantu me;


pli: Yathādinnañca dassāmi,


pli: dānaṁ sabbavanīsvahaṁ”.


pli: Rucāya vacanaṁ sutvā,


pli: rājā aṅgati mabravi;


pli: “Bahuṁ vināsitaṁ vittaṁ,


pli: niratthaṁ aphalaṁ tayā.


pli: Uposathe vasaṁ niccaṁ,


pli: annapānaṁ na bhuñjasi;


pli: Niyatetaṁ abhuttabbaṁ,


pli: natthi puññaṁ abhuñjato.


pli: Bījakopi hi sutvāna,


pli: tadā kassapabhāsitaṁ;


pli: Passasanto muhuṁ uṇhaṁ,


pli: rudaṁ assūni vattayi.


pli: Yāva ruce jīvamānā,


pli: mā bhattamapanāmayi;


pli: Natthi bhadde paro loko,


pli: kiṁ niratthaṁ vihaññasi”.


pli: Vedehassa vaco sutvā,


pli: rucā ruciravaṇṇinī;


pli: Jānaṁ pubbāparaṁ dhammaṁ,


pli: pitaraṁ etadabravi.


pli: “Sutameva pure āsi,


pli: sakkhi diṭṭhamidaṁ mayā;


pli: Bālūpasevī yo hoti,


pli: bālova samapajjatha.


pli: Mūḷho hi mūḷhamāgamma,


pli: bhiyyo mohaṁ nigacchati;


pli: Patirūpaṁ alātena,


pli: bījakena ca muyhituṁ.


pli: Tvañca devāsi sappañño,


pli: dhiro atthassa kovido;


pli: Kathaṁ bālehi sadisaṁ,


pli: hīnadiṭṭhiṁ upāgami.


pli: Sacepi saṁsārapathena sujjhati,


pli: Niratthiyā pabbajjā guṇassa;


pli: Kīṭova aggiṁ jalitaṁ apāpataṁ,


pli: Upapajjati mohamūḷho naggabhāvaṁ.


pli: Saṁsārasuddhīti pure niviṭṭhā,


pli: Kammaṁ vidūsenti bahū ajānaṁ;


pli: Pubbe kalī duggahitovanatthā,


pli: Dummo ca yā balisā ambujova.


pli: Upamaṁ te karissāmi,


pli: mahārāja tavatthiyā;


pli: Upamāya midhekacce,


pli: atthaṁ jānanti paṇḍitā.


pli: Vāṇijānaṁ yathā nāvā,


pli: appamāṇabharā garu;


pli: Atibhāraṁ samādāya,


pli: aṇṇave avasīdati.


pli: Evameva naro pāpaṁ,


pli: thokaṁ thokampi ācinaṁ;


pli: niraye avasīdati.


pli: Na tāva bhāro paripūro,


pli: alātassa mahīpati;


pli: Ācināti ca taṁ pāpaṁ,


pli: yena gacchati duggatiṁ.


pli: Pubbevassa kataṁ puññaṁ,


pli: Tasseva deva nissando,


pli: yañceso labhate sukhaṁ.


pli: Khīyate cassa taṁ puññaṁ,


pli: tathā hi aguṇe rato;


pli: Ujumaggaṁ avahāya,


pli: kummaggamanudhāvati.


pli: Tulā yathā paggahitā,


pli: ohite tulamaṇḍale;


pli: Unnameti tulāsīsaṁ,


pli: bhāre oropite sati.


pli: Evameva naro puññaṁ,


pli: thokaṁ thokampi ācinaṁ;


pli: Saggātimāno dāsova,


pli: bījako sātave rato.


pli: Yamajja bījako dāso,


pli: dukkhaṁ passati attani;


pli: Pubbevassa kataṁ pāpaṁ,


pli: tameso paṭisevati.


pli: Khīyate cassa taṁ pāpaṁ,


pli: tathā hi vinaye rato;


pli: Kassapañca samāpajja,


pli: mā hevuppathamāgamā.


pli: Yaṁ yañhi rāja bhajati,


pli: santaṁ vā yadi vā asaṁ;


pli: Sīlavantaṁ visīlaṁ vā,


pli: vasaṁ tasseva gacchati.


pli: Yādisaṁ kurute mittaṁ,


pli: yādisaṁ cūpasevati;


pli: Sopi tādisako hoti,


pli: sahavāso hi tādiso.


pli: Sevamāno sevamānaṁ,


pli: samphuṭṭho samphusaṁ paraṁ;


pli: Saro diddho kalāpaṁva,


pli: alittamupalimpati;


pli: Upalepabhayā dhīro,


pli: neva pāpasakhā siyā.


pli: Pūtimacchaṁ kusaggena,


pli: yo naro upanayhati;


pli: Kusāpi pūti vāyanti,


pli: evaṁ bālūpasevanā.


pli: Tagarañca palāsena,


pli: Pattāpi surabhi vāyanti,


pli: evaṁ dhīrūpasevanā.


pli: Tasmā pattapuṭasseva,


pli: ñatvā sampākamattano;


pli: Asante nopaseveyya,


pli: sante seveyya paṇḍito;


pli: Asanto nirayaṁ nenti,


pli: santo pāpenti suggatiṁ.


pli: Ahampi jātiyo satta,


pli: sare saṁsaritattano;


pli: Anāgatāpi satteva,


pli: yā gamissaṁ ito cutā.


pli: Yā me sā sattamī jāti,


pli: ahu pubbe janādhipa;


pli: Kammāraputto magadhesu,


pli: ahuṁ rājagahe pure.


pli: Pāpaṁ sahāyamāgamma,


pli: bahuṁ pāpaṁ kataṁ mayā;


pli: Paradārassa heṭhento,


pli: carimhā amarā viya.


pli: Taṁ kammaṁ nihitaṁ aṭṭhā,


pli: bhasmacchannova pāvako;


pli: Atha aññehi kammehi,


pli: ajāyiṁ vaṁsabhūmiyaṁ.


pli: Kosambiyaṁ seṭṭhikule,


pli: iddhe phīte mahaddhane;


pli: Ekaputto mahārāja,


pli: niccaṁ sakkatapūjito.


pli: Tattha mittaṁ asevissaṁ,


pli: sahāyaṁ sātave rataṁ;


pli: Paṇḍitaṁ sutasampannaṁ,


pli: so maṁ atthe nivesayi.


pli: Cātuddasiṁ pañcadasiṁ,


pli: bahuṁ rattiṁ upāvasiṁ;


pli: nidhīva udakantike.


pli: Atha pāpāna kammānaṁ,


pli: Yametaṁ magadhe kataṁ;


pli: Phalaṁ pariyāga maṁ pacchā,


pli: Bhutvā duṭṭhavisaṁ yathā.


pli: Tato cutāhaṁ vedeha,


pli: roruve niraye ciraṁ;


pli: Sakammunā apaccissaṁ,


pli: taṁ saraṁ na sukhaṁ labhe.


pli: Bahuvassagaṇe tattha,


pli: khepayitvā bahuṁ dukhaṁ;


pli: Bhinnāgate ahuṁ rāja,


pli: chagalo uddhatapphalo.


pli: Sātaputtā mayā vūḷhā,


pli: piṭṭhiyā ca rathena ca;


pli: Tassa kammassa nissando,


pli: paradāragamanassa me.


pli: kapi āsiṁ brahāvane;


pli: Niluñcitaphaloyeva,


pli: yūthapena pagabbhinā;


pli: dassanesu pasū ahuṁ;


pli: Niluñcito javo bhadro,


pli: yoggaṁ vūḷhaṁ ciraṁ mayā;


pli: Tato cutāhaṁ vedeha,


pli: vajjīsu kulamāgamā;


pli: Nevitthī na pumā āsiṁ,


pli: manussatte sudullabhe;


pli: ajāyiṁ nandane vane;


pli: Bhavane tāvatiṁsāhaṁ,


pli: accharā kāmavaṇṇinī.


pli: Vicittavatthābharaṇā,


pli: āmuttamaṇikuṇḍalā;


pli: Kusalā naccagītassa,


pli: sakkassa paricārikā.


pli: Tattha ṭhitāhaṁ vedeha,


pli: sarāmi jātiyo imā;


pli: Anāgatāpi satteva,


pli: yā gamissaṁ ito cutā.


pli: Pariyāgataṁ taṁ kusalaṁ,


pli: yaṁ me kosambiyaṁ kataṁ;


pli: Deve ceva manusse ca,


pli: sandhāvissaṁ ito cutā.


pli: Satta jacco mahārāja,


pli: niccaṁ sakkatapūjitā;


pli: Thībhāvāpi na muccissaṁ,


pli: chaṭṭhā nigatiyo imā.


pli: Sattamī ca gati deva,


pli: devaputto mahiddhiko;


pli: Pumā devo bhavissāmi,


pli: devakāyasmimuttamo.


pli: Ajjāpi santānamayaṁ,


pli: mālaṁ ganthenti nandane;


pli: Devaputto javo nāma,


pli: yo me mālaṁ paṭicchati.


pli: Muhutto viya so dibyo,


pli: idha vassāni soḷasa;


pli: Rattindivo ca so dibyo,


pli: mānusiṁ saradosataṁ.


pli: Iti kammāni anventi,


pli: asaṅkheyyāpi jātiyo;


pli: Kalyāṇaṁ yadi vā pāpaṁ,


pli: na hi kammaṁ vinassati.


pli: Yo icche puriso hotuṁ,


pli: jātiṁ jātiṁ punappunaṁ;


pli: Paradāraṁ vivajjeyya,


pli: dhotapādova kaddamaṁ.


pli: Yā icche puriso hotuṁ,


pli: Sāmikaṁ apacāyeyya,


pli: indaṁva paricārikā.


pli: Yo icche dibyabhogañca,


pli: dibbamāyuṁ yasaṁ sukhaṁ;


pli: Pāpāni parivajjetvā,


pli: tividhaṁ dhammamācare.


pli: Kāyena vācā manasā,


pli: appamatto vicakkhaṇo;


pli: Attano hoti atthāya,


pli: itthī vā yadi vā pumā.


pli: Ye kecime mānujā jīvaloke,


pli: Yasassino sabbasamantabhogā;


pli: Asaṁsayaṁ tehi pure suciṇṇaṁ,


pli: Kammassakāse puthu sabbasattā.


pli: Iṅghānucintesi sayampi deva,


pli: Kutonidānā te imā janinda;


pli: Yā te imā accharāsannikāsā,


pli: Alaṅkatā kañcanajālachannā”.


pli: Iccevaṁ pitaraṁ kaññā,


pli: rucā tosesi aṅgatiṁ;


pli: Mūḷhassa maggamācikkhi,


pli: dhammamakkhāsi subbatā.


pli: Athāgamā brahmalokā,


pli: nārado mānusiṁ pajaṁ;


pli: Jambudīpaṁ avekkhanto,


pli: addā rājānamaṅgatiṁ.


pli: Tato patiṭṭhā pāsāde,


pli: vedehassa puratthato;


pli: Tañca disvānānuppattaṁ,


pli: rucā isimavandatha.


pli: Athāsanamhā oruyha,


pli: rājā byathitamānaso;


pli: Nāradaṁ paripucchanto,


pli: idaṁ vacanamabravi.


pli: “Kuto nu āgacchasi devavaṇṇi,


pli: Obhāsayaṁ sabbadisā candimāva;


pli: Akkhāhi me pucchito nāmagottaṁ,


pli: Kathaṁ taṁ jānanti manussaloke”.


pli: “Ahañhi devato idāni emi,


pli: Akkhāmi te pucchito nāmagottaṁ,


pli: Jānanti maṁ nārado kassapo ca”.


pli: “Accherarūpaṁ tava yādisañca,


pli: Vehāyasaṁ gacchasi tiṭṭhasī ca;


pli: Pucchāmi taṁ nārada etamatthaṁ,


pli: Atha kena vaṇṇena tavāyamiddhi”.


pli: “Saccañca dhammo ca damo ca cāgo,


pli: Guṇā mamete pakatā purāṇā;


pli: Teheva dhammehi susevitehi,


pli: Manojavo yena kāmaṁ gatosmi”.


pli: “Accheramācikkhasi puññasiddhiṁ,


pli: Sace hi etehi yathā vadesi;


pli: Puṭṭho ca me sādhu viyākarohi”.


pli: “Pucchassu maṁ rāja tavesa attho,


pli: Yaṁ saṁsayaṁ kuruse bhūmipāla;


pli: Ahaṁ taṁ nissaṁsayataṁ gamemi,


pli: Nayehi ñāyehi ca hetubhī ca”.


pli: “Pucchāmi taṁ nārada etamatthaṁ,


pli: Puṭṭho ca me nārada mā musā bhaṇi;


pli: Atthi nu devā pitaro nu atthi,


pli: Loko paro atthi jano yamāhu”.


pli: “Attheva devā pitaro ca atthi,


pli: Loko paro atthi jano yamāhu;


pli: Kāmesu giddhā ca narā pamūḷhā,


pli: Lokaṁ paraṁ na vidū mohayuttā”.


pli: “Atthīti ce nārada saddahāsi,


pli: Nivesanaṁ paraloke matānaṁ;


pli: Idheva me pañca satāni dehi,


pli: Dassāmi te paraloke sahassaṁ”.


pli: “Dajjemu kho pañca satāni bhoto,


pli: Jaññāmu ce sīlavantaṁ vadaññuṁ;


pli: Luddaṁ taṁ bhontaṁ niraye vasantaṁ,


pli: Ko codaye paraloke sahassaṁ.


pli: Idheva yo hoti adhammasīlo,


pli: Pāpācāro alaso luddakammo;


pli: Na paṇḍitā tasmiṁ iṇaṁ dadanti,


pli: Na hi āgamo hoti tathāvidhamhā.


pli: Dakkhañca posaṁ manujā viditvā,


pli: Uṭṭhānakaṁ sīlavantaṁ vadaññuṁ;


pli: Sayameva bhogehi nimantayanti,


pli: Kammaṁ karitvā puna māharesi.


pli: Ito cuto dakkhasi tattha rāja,


pli: Kākolasaṅghehi vikassamānaṁ;


pli: Taṁ khajjamānaṁ niraye vasantaṁ,


pli: Kākehi gijjhehi ca senakehi;


pli: Sañchinnagattaṁ ruhiraṁ savantaṁ,


pli: Andhaṁtamaṁ tattha na candasūriyā,


pli: Nirayo sadā tumulo ghorarūpo;


pli: Sā neva rattī na divā paññāyati,


pli: Tathāvidhe ko vicare dhanatthiko.


pli: Sabalo ca sāmo ca duve suvānā,


pli: Pavaddhakāyā balino mahantā;


pli: Khādanti dantehi ayomayehi,


pli: Ito paṇunnaṁ paralokapattaṁ.


pli: Luddehi vāḷehi aghammigehi ca;


pli: Ko codaye paraloke sahassaṁ.


pli: Usūhi sattīhi ca sunisitāhi,


pli: Hananti vijjhanti ca paccamittā;


pli: Kāḷūpakāḷā nirayamhi ghore,


pli: Pubbe naraṁ dukkaṭakammakāriṁ.


pli: Taṁ haññamānaṁ niraye vajantaṁ,


pli: Kucchismiṁ passasmiṁ vipphālitūdaraṁ;


pli: Sañchinnagattaṁ ruhiraṁ savantaṁ,


pli: Sattī usū tomarabhiṇḍivālā,


pli: Vividhāvudhā vassanti tattha devā;


pli: Patanti aṅgāramivaccimanto,


pli: Silāsanī vassati luddakamme.


pli: Uṇho ca vāto nirayamhi dussaho,


pli: Na tamhi sukhaṁ labbhati ittarampi;


pli: Taṁ taṁ vidhāvantamalenamāturaṁ,


pli: Sandhāvamānampi rathesu yuttaṁ,


pli: Sajotibhūtaṁ pathaviṁ kamantaṁ;


pli: Patodalaṭṭhīhi sucodayantaṁ,


pli: Ko codaye paraloke sahassaṁ.


pli: Tamāruhantaṁ khurasañcitaṁ giriṁ,


pli: Vibhiṁsanaṁ pajjalitaṁ bhayānakaṁ;


pli: Tamāruhantaṁ pabbatasannikāsaṁ,


pli: Aṅgārarāsiṁ jalitaṁ bhayānakaṁ;


pli: Sudaḍḍhagattaṁ kapaṇaṁ rudantaṁ,


pli: Abbhakūṭasamā uccā,


pli: kaṇṭakanicitā dumā;


pli: Ayomayehi tikkhehi,


pli: naralohitapāyibhi.


pli: Tamāruhanti nāriyo,


pli: narā ca paradāragū;


pli: Coditā sattihatthehi,


pli: yamaniddesakāribhi.


pli: Tamāruhantaṁ nirayaṁ,


pli: simbaliṁ ruhiramakkhitaṁ;


pli: Vidaḍḍhakāyaṁ vitacaṁ,


pli: āturaṁ gāḷhavedanaṁ.


pli: Passasantaṁ muhuṁ uṇhaṁ,


pli: pubbakammāparādhikaṁ;


pli: Dumagge vitacaṁ gattaṁ,


pli: ko taṁ yāceyya taṁ dhanaṁ.


pli: asipattācitā dumā;


pli: Tamāruhantaṁ asipattapādapaṁ,


pli: Asīhi tikkhehi ca chijjamānaṁ;


pli: Sañchinnagattaṁ ruhiraṁ savantaṁ,


pli: Ko codaye paraloke sahassaṁ.


pli: Tato nikkhantamattaṁ taṁ,


pli: Sampatitaṁ vetaraṇiṁ,


pli: Kharā kharodakā tattā,


pli: duggā vetaraṇī nadī;


pli: Ayopokkharasañchannā,


pli: tikkhā pattehi sandati.


pli: Tattha sañchinnagattaṁ taṁ,


pli: vuyhantaṁ ruhiramakkhitaṁ;


pli: Vetaraññe anālambe,


pli: ko taṁ yāceyya taṁ dhanaṁ”.


pli: “Vedhāmi rukkho viya chijjamāno,


pli: Disaṁ na jānāmi pamūḷhasañño;


pli: Bhayānutappāmi mahā ca me bhayā,


pli: Sutvāna kathā tava bhāsitā ise.


pli: Āditte vārimajjhaṁva,


pli: dīpaṁvoghe mahaṇṇave;


pli: Andhakāreva pajjoto,


pli: tvaṁ nosi saraṇaṁ ise.


pli: Atthañca dhammaṁ anusāsa maṁ ise,


pli: Atītamaddhā aparādhitaṁ mayā;


pli: Ācikkha me nārada suddhimaggaṁ,


pli: Yathā ahaṁ no nirayaṁ pateyyaṁ”.


pli: “Yathā ahū dhataraṭṭho,


pli: Vessāmitto aṭṭhako yāmataggi;


pli: Usindaro cāpi sivī ca rājā,


pli: Paricārakā samaṇabrāhmaṇānaṁ.


pli: Ete caññe ca rājāno,


pli: ye saggavisayaṁ gatā;


pli: Adhammaṁ parivajjetvā,


pli: dhammaṁ cara mahīpati.


pli: Annahatthā ca te byamhe,


pli: ghosayantu pure tava;


pli: Ko chāto ko ca tasito,


pli: ko mālaṁ ko vilepanaṁ;


pli: Nānārattānaṁ vatthānaṁ,


pli: ko naggo paridahissati.


pli: Ko panthe chattamāneti,


pli: pādukā ca mudū subhā;


pli: Iti sāyañca pāto ca,


pli: ghosayantu pure tava.


pli: Jiṇṇaṁ posaṁ gavāssañca,


pli: māssu yuñja yathā pure;


pli: Parihārañca dajjāsi,


pli: adhikārakato balī.


pli: Kāyo te rathasaññāto,


pli: manosārathiko lahu;


pli: Avihiṁsāsāritakkho,


pli: saṁvibhāgapaṭicchado.


pli: Pādasaññamanemiyo,


pli: hatthasaññamapakkharo;


pli: Kucchisaññamanabbhanto,


pli: vācāsaññamakūjano.


pli: Saccavākyasamattaṅgo,


pli: apesuññasusaññato;


pli: Girāsakhilanelaṅgo,


pli: mitabhāṇisilesito.


pli: Saddhālobhasusaṅkhāro,


pli: nivātañjalikubbaro;


pli: Athaddhatānatīsāko,


pli: sīlasaṁvaranandhano.


pli: Akkodhanamanugghātī,


pli: dhammapaṇḍarachattako;


pli: Bāhusaccamapālambo,


pli: ṭhitacittamupādhiyo.


pli: Kālaññutācittasāro,


pli: vesārajjatidaṇḍako;


pli: Nivātavuttiyottako,


pli: anatimānayugo lahu.


pli: Alīnacittasanthāro,


pli: vuddhisevī rajohato;


pli: Sati patodo dhīrassa,


pli: dhiti yogo ca rasmiyo.


pli: Mano dantaṁ pathaṁ neti,


pli: samadantehi vāhibhi;


pli: Icchā lobho ca kummaggo,


pli: ujumaggo ca saṁyamo.


pli: Rūpe sadde rase gandhe,


pli: vāhanassa padhāvato;


pli: Paññā ākoṭanī rāja,


pli: tattha attāva sārathi.


pli: Sace etena yānena,


pli: samacariyā daḷhā dhiti;


pli: Sabbakāmaduho rāja,


pli: na jātu nirayaṁ vaje”.


pli: “Alāto devadattosi,


pli: sunāmo āsi bhaddaji;


pli: Vijayo sāriputtosi,


pli: moggallānosi bījako.


pli: Sunakkhatto licchaviputto,


pli: guṇo āsi acelako;


pli: Ānando sā rucā āsi,


pli: yā rājānaṁ pasādayi.


pli: Uruvelakassapo rājā,


pli: pāpadiṭṭhi tadā ahu;


pli: Mahābrahmā bodhisatto,


pli: evaṁ dhāretha jātakan”ti.


pli: Mahānāradakassapajātakaṁ aṭṭhamaṁ.


pli: “Paṇḍu kisiyāsi dubbalā,


pli: Vaṇṇarūpaṁ natavedisaṁ pure;


pli: Vimale akkhāhi pucchitā,


pli: Kīdisī tuyhaṁ sarīravedanā”.


pli: “Dhammo manujesu mātīnaṁ,


pli: Dohaḷo nāma janinda vuccati;


pli: Dhammāhataṁ nāgakuñjara,


pli: Vidhurassa hadayābhipatthaye”.


pli: “Candaṁ kho tvaṁ dohaḷāyasi,


pli: Sūriyaṁ vā atha vāpi mālutaṁ;


pli: Dullabhañhi vidhurassa dassanaṁ,


pli: Ko vidhuramidha mānayissati”.


pli: “Kiṁ nu tāta tuvaṁ pajjhāyasi,


pli: Padumaṁ hatthagataṁva te mukhaṁ;


pli: Kiṁ nu dummanarūposi issara,


pli: Mā tvaṁ soci amittatāpana”.


pli: “Mātā hi tava irandhati,


pli: Vidhurassa hadayaṁ dhaniyati;


pli: Ko vidhuramidha mānayissati.


pli: Tassa bhattupariyesanaṁ cara,


pli: Yo vidhuramidha mānayissati”;


pli: Pituno ca sā sutvāna vākyaṁ,


pli: Rattiṁ nikkhamma avassutiṁ cari.


pli: “Ke gandhabbe rakkhase ca nāge,


pli: Ke kimpurise cāpi mānuse;


pli: Ke paṇḍite sabbakāmadade,


pli: Dīgharattaṁ bhattā me bhavissati”.


pli: “Assāsa hessāmi te pati,


pli: Bhattā te hessāmi anindalocane;


pli: Paññā hi mamaṁ tathāvidhā,


pli: Assāsa hessasi bhariyā mama”.


pli: Avacāsi puṇṇakaṁ irandhatī,


pli: Pubbapathānugatena cetasā;


pli: “Ehi gacchāma pitu mamantike,


pli: Esova te etamatthaṁ pavakkhati”.


pli: Alaṅkatā suvasanā,


pli: mālinī candanussadā;


pli: Yakkhaṁ hatthe gahetvāna,


pli: pitusantikupāgami.


pli: “Nāgavara vaco suṇohi me,


pli: Patirūpaṁ paṭipajja suṅkiyaṁ;


pli: Patthemi ahaṁ irandhatiṁ,


pli: Tāya samaṅgiṁ karohi maṁ tuvaṁ.


pli: Sataṁ hatthī sataṁ assā,


pli: sataṁ assatarīrathā;


pli: Sataṁ valabhiyo puṇṇā,


pli: nānāratnassa kevalā;


pli: Te nāga paṭipajjassu,


pli: dhītaraṁ dehirandhatiṁ”.


pli: “Yāva āmantaye ñātī,


pli: mitte ca suhadajjane;


pli: Anāmanta kataṁ kammaṁ,


pli: taṁ pacchā anutappati”.


pli: Tato so varuṇo nāgo,


pli: pavisitvā nivesanaṁ;


pli: Bhariyaṁ āmantayitvāna,


pli: idaṁ vacanamabravi.


pli: “Ayaṁ so puṇṇako yakkho,


pli: yācatī maṁ irandhatiṁ;


pli: Bahunā vittalābhena,


pli: tassa dema piyaṁ mamaṁ”.


pli: “Na dhanena na vittena,


pli: Labbhā amhaṁ irandhatī;


pli: Sace ca kho hadayaṁ paṇḍitassa,


pli: Dhammena laddhā idha māhareyya;


pli: Etena vittena kumāri labbhā,


pli: Nāññaṁ dhanaṁ uttari patthayāma”.


pli: nikkhamitvā nivesanā;


pli: Puṇṇakāmantayitvāna,


pli: Sace tuvaṁ hadayaṁ paṇḍitassa,


pli: Dhammena laddhā idha māharesi;


pli: “Yaṁ paṇḍitotyeke vadanti loke,


pli: Tameva bāloti punāhu aññe;


pli: Akkhāhi me vippavadanti ettha,


pli: Kaṁ paṇḍitaṁ nāga tuvaṁ vadesi”.


pli: “Korabyarājassa dhanañcayassa,


pli: Yadi te suto vidhuro nāma kattā;


pli: Ānehi taṁ paṇḍitaṁ dhammaladdhā,


pli: Irandhatī padacarā te hotu”.


pli: Idañca sutvā varuṇassa vākyaṁ,


pli: Uṭṭhāya yakkho paramappatīto;


pli: Tattheva santo purisaṁ asaṁsi,


pli: “Ānehi ājaññamidheva yuttaṁ.


pli: Jātarūpamayā kaṇṇā,


pli: kācamhicamayā khurā;


pli: Jambonadassa pākassa,


pli: suvaṇṇassa uracchado”.


pli: Devavāhavahaṁ yānaṁ,


pli: Assamāruyha puṇṇako;


pli: Alaṅkato kappitakesamassu,


pli: Pakkāmi vehāyasamantalikkhe.


pli: So puṇṇako kāmarāgena giddho,


pli: Irandhatiṁ nāgakaññaṁ jigīsaṁ;


pli: Gantvāna taṁ bhūtapatiṁ yasassiṁ,


pli: Iccabravī vessavaṇaṁ kuveraṁ.


pli: “Bhogavatī nāma mandire,


pli: Vāsā hiraññavatīti vuccati;


pli: Nagare nimmite kañcanamaye,


pli: Maṇḍalassa uragassa niṭṭhitaṁ.


pli: Aṭṭālakā oṭṭhagīviyo,


pli: Lohitaṅkassa masāragallino;


pli: Pāsādettha silāmayā,


pli: Sovaṇṇaratanehi chāditā.


pli: Ambā tilakā ca jambuyo,


pli: Sattapaṇṇā mucalindaketakā;


pli: Piyaṅgu uddālakā sahā,


pli: Uparibhaddakā sinduvārakā.


pli: Campeyyakā nāgamallikā,


pli: Bhaginīmālā atha mettha koliyā;


pli: Ete dumā pariṇāmitā,


pli: Sobhayanti uragassa mandiraṁ.


pli: Khajjurettha silāmayā,


pli: Sovaṇṇadhuvapupphitā bahū;


pli: Yattha vasato papātiko,


pli: Nāgarājā varuṇo mahiddhiko.


pli: Tassa komārikā bhariyā,


pli: Vimalā kañcanavelliviggahā;


pli: Kālā taruṇāva uggatā,


pli: Pucimandatthanī cārudassanā.


pli: Lākhārasarattasucchavī,


pli: Kaṇikārāva nivātapupphitā;


pli: Tidivokacarāva accharā,


pli: Vijjuvabbhaghanā vinissaṭā.


pli: Sā dohaḷinī suvimhitā,


pli: Vidhurassa hadayaṁ dhaniyati;


pli: Taṁ tesaṁ demi issara,


pli: Tena te denti irandhatiṁ mamaṁ”.


pli: So puṇṇako bhūtapatiṁ yasassiṁ,


pli: Āmantaya vessavaṇaṁ kuveraṁ;


pli: “Tattheva santo purisaṁ asaṁsi,


pli: Ānehi ājaññamidheva yuttaṁ”.


pli: Jātarūpamayā kaṇṇā,


pli: kācamhicamayā khurā;


pli: Jambonadassa pākassa,


pli: suvaṇṇassa uracchado.


pli: Devavāhavahaṁ yānaṁ,


pli: Assamāruyha puṇṇako;


pli: Alaṅkato kappitakesamassu,


pli: Pakkāmi vehāyasamantalikkhe.


pli: So aggamā rājagahaṁ surammaṁ,


pli: Aṅgassa rañño nagaraṁ durāyutaṁ;


pli: Pahūtabhakkhaṁ bahuannapānaṁ,


pli: Masakkasāraṁ viya vāsavassa.


pli: Mayūrakoñcāgaṇasampaghuṭṭhaṁ,


pli: Dijābhighuṭṭhaṁ dijasaṅghasevitaṁ;


pli: Nānāsakuntābhirudaṁ suvaṅgaṇaṁ,


pli: Pupphābhikiṇṇaṁ himavaṁva pabbataṁ.


pli: So puṇṇako vepulamābhirūhi,


pli: Siluccayaṁ kimpurisānuciṇṇaṁ;


pli: Anvesamāno maṇiratanaṁ uḷāraṁ,


pli: Tamaddasā pabbatakūṭamajjhe.


pli: Disvā maṇiṁ pabhassaraṁ jātimantaṁ,


pli: Manoharaṁ maṇiratanaṁ uḷāraṁ;


pli: Daddallamānaṁ yasasā yasassinaṁ,


pli: Obhāsatī vijjurivantalikkhe.


pli: Tamaggahī veḷuriyaṁ mahagghaṁ,


pli: Manoharaṁ nāma mahānubhāvaṁ;


pli: Ājaññamāruyha manomavaṇṇo,


pli: Pakkāmi vehāyasamantalikkhe.


pli: So aggamā nagaramindapatthaṁ,


pli: Oruyhupāgacchi sabhaṁ kurūnaṁ;


pli: Samāgate ekasataṁ samagge,


pli: Avhettha yakkho avikampamāno.


pli: “Ko nīdha raññaṁ varamābhijeti,


pli: Kamābhijeyyāma varaddhanena;


pli: Kamanuttaraṁ ratanavaraṁ jināma,


pli: Ko vāpi no jeti varaddhanena”.


pli: “Kuhiṁ nu raṭṭhe tava jātibhūmi,


pli: Na korabyasseva vaco tavedaṁ;


pli: Abhītosi no vaṇṇanibhāya sabbe,


pli: Akkhāhi me nāmañca bandhave ca”.


pli: “Kaccāyano māṇavakosmi rāja,


pli: Anūnanāmo iti mavhayanti;


pli: Aṅgesu me ñātayo bandhavā ca,


pli: Akkhena devasmi idhānupatto”.


pli: “Kiṁ māṇavassa ratanāni atthi,


pli: Ye taṁ jinanto hare akkhadhutto;


pli: Bahūni rañño ratanāni atthi,


pli: Te tvaṁ daliddo kathamavhayesi”.


pli: “Manoharo nāma maṇī mamāyaṁ,


pli: Manoharaṁ maṇiratanaṁ uḷāraṁ;


pli: Imañca ājaññamamittatāpanaṁ,


pli: Etaṁ me jinitvā hare akkhadhutto”.


pli: “Eko maṇī māṇava kiṁ karissati,


pli: Ājāniyeko pana kiṁ karissati;


pli: Bahūni rañño maṇiratanāni atthi,


pli: Ājāniyā vātajavā anappakā”.


pli: Dohaḷakaṇḍaṁ nāma.


pli: “Idañca me maṇiratanaṁ,


pli: passa tvaṁ dvipaduttama;


pli: Itthīnaṁ viggahā cettha,


pli: purisānañca viggahā.


pli: Migānaṁ viggahā cettha,


pli: sakuṇānañca viggahā;


pli: Nāgarājā supaṇṇā ca,


pli: maṇimhi passa nimmitaṁ.


pli: Hatthānīkaṁ rathānīkaṁ,


pli: asse pattī ca vammine;


pli: Caturaṅginimaṁ senaṁ,


pli: Hatthārohe anīkaṭṭhe,


pli: rathike pattikārake;


pli: Balaggāni viyūḷhāni,


pli: Puraṁ uddhāpasampannaṁ,


pli: bahupākāratoraṇaṁ;


pli: Siṅghāṭakesu bhūmiyo,


pli: Esikā parikhāyo ca,


pli: palikhaṁ aggaḷāni ca;


pli: Aṭṭālake ca dvāre ca,


pli: Passa toraṇamaggesu,


pli: nānādijagaṇā bahū;


pli: Haṁsā koñcā mayūrā ca,


pli: cakkavākā ca kukkuhā.


pli: Kuṇālakā bahū citrā,


pli: sikhaṇḍī jīvajīvakā;


pli: Nānādijagaṇākiṇṇaṁ,


pli: maṇimhi passa nimmitaṁ.


pli: Passa nagaraṁ supākāraṁ,


pli: abbhutaṁ lomahaṁsanaṁ;


pli: Samussitadhajaṁ rammaṁ,


pli: soṇṇavālukasanthataṁ.


pli: Passettha paṇṇasālāyo,


pli: vibhattā bhāgaso mitā;


pli: Nivesane nivese ca,


pli: sandhibyūhe pathaddhiyo.


pli: Pānāgāre ca soṇḍe ca,


pli: sūnā odaniyā gharā;


pli: Vesī ca gaṇikāyo ca,


pli: Mālākāre ca rajake,


pli: gandhike atha dussike;


pli: Suvaṇṇakāre maṇikāre,


pli: Āḷārike ca sūde ca,


pli: naṭanāṭakagāyino;


pli: Pāṇissare kumbhathūnike,


pli: maṇimhi passa nimmitaṁ.


pli: Passa bherī mudiṅgā ca,


pli: saṅkhā paṇavadindimā;


pli: Sabbañca tāḷāvacaraṁ,


pli: Sammatālañca vīṇañca,


pli: naccagītaṁ suvāditaṁ;


pli: Tūriyatāḷitasaṅghuṭṭhaṁ,


pli: Laṅghikā muṭṭhikā cettha,


pli: māyākārā ca sobhiyā;


pli: Vetālike ca jalle ca,


pli: Samajjā cettha vattanti,


pli: ākiṇṇā naranāribhi;


pli: Mañcātimañce bhūmiyo,


pli: Passa malle samajjasmiṁ,


pli: phoṭente diguṇaṁ bhujaṁ;


pli: Nihate nihatamāne ca,


pli: Passa pabbatapādesu,


pli: nānāmigagaṇā bahū;


pli: Sīhā byagghā varāhā ca,


pli: acchakokataracchayo.


pli: Palāsādā gavajā ca,


pli: mahiṁsā rohitā rurū;


pli: Eṇeyyā ca varāhā ca,


pli: gaṇino nīkasūkarā.


pli: Kadalimigā bahū citrā,


pli: biḷārā sasakaṇṭakā;


pli: Nānāmigagaṇākiṇṇaṁ,


pli: maṇimhi passa nimmitaṁ.


pli: Najjāyo supatitthāyo,


pli: soṇṇavālukasanthatā;


pli: Acchā savanti ambūni,


pli: macchagumbanisevitā.


pli: Kumbhīlā makarā cettha,


pli: susumārā ca kacchapā;


pli: Pāṭhīnā pāvusā macchā,


pli: balajā muñjarohitā.


pli: Nānādijagaṇākiṇṇā,


pli: nānādumagaṇāyutā;


pli: Veḷuriyakarodāyo,


pli: Passettha pokkharaṇiyo,


pli: suvibhattā catuddisā;


pli: puthulomanisevitā.


pli: Samantodakasampannaṁ,


pli: mahiṁ sāgarakuṇḍalaṁ;


pli: Upetaṁ vanarājehi,


pli: maṇimhi passa nimmitaṁ.


pli: Purato videhe passa,


pli: goyāniye ca pacchato;


pli: Kuruyo jambudīpañca,


pli: Passa candaṁ sūriyañca,


pli: obhāsante catuddisā;


pli: Sineruṁ anupariyante,


pli: Sineruṁ himavantañca,


pli: sāgarañca mahītalaṁ;


pli: Cattāro ca mahārāje,


pli: Ārāme vanagumbe ca,


pli: pāṭiye ca siluccaye;


pli: Ramme kimpurisākiṇṇe,


pli: Phārusakaṁ cittalataṁ,


pli: missakaṁ nandanaṁ vanaṁ;


pli: Vejayantañca pāsādaṁ,


pli: Sudhammaṁ tāvatiṁsañca,


pli: pārichattañca pupphitaṁ;


pli: Erāvaṇaṁ nāgarājaṁ,


pli: maṇimhi passa nimmitaṁ.


pli: Passettha devakaññāyo,


pli: nabhā vijjurivuggatā;


pli: Nandane vicarantiyo,


pli: devaputtapalobhinī;


pli: Devaputte ramamāne,


pli: Parosahassapāsāde,


pli: veḷuriyaphalasanthate;


pli: Pajjalante ca vaṇṇena,


pli: Tāvatiṁse ca yāme ca,


pli: Tusite cāpi nimmite;


pli: Paranimmitavasavattino,


pli: Maṇimhi passa nimmitaṁ.


pli: Passettha pokkharaṇiyo,


pli: vippasannodikā sucī;


pli: Mandālakehi sañchannā,


pli: padumuppalakehi ca.


pli: Dasettha rājiyo setā,


pli: dasanīlā manoramā;


pli: Cha piṅgalā pannarasa,


pli: haliddā ca catuddasa.


pli: Vīsati tattha sovaṇṇā,


pli: vīsati rajatāmayā;


pli: Indagopakavaṇṇābhā,


pli: tāva dissanti tiṁsati.


pli: Dasettha kāḷiyo chacca,


pli: mañjeṭṭhā pannavīsati;


pli: Missā bandhukapupphehi,


pli: nīluppalavicittikā.


pli: Evaṁ sabbaṅgasampannaṁ,


pli: accimantaṁ pabhassaraṁ;


pli: Odhisuṅkaṁ mahārāja,


pli: passa tvaṁ dvipaduttama”.


pli: “Upāgataṁ rāja mupehi lakkhaṁ,


pli: Netādisaṁ maṇiratanaṁ tavatthi;


pli: Dhammena jissāma asāhasena,


pli: Jito ca no khippamavākarohi.


pli: Pañcāla-paccuggata-sūrasena,


pli: Macchā ca maddā saha kekakebhi;


pli: Passantu note asaṭhena yuddhaṁ,


pli: Na no sabhāyaṁ na karonti kiñci”.


pli: Te pāvisuṁ akkhamadena mattā,


pli: Rājā kurūnaṁ puṇṇako cāpi yakkho;


pli: Rājā kaliṁ viccinamaggahesi,


pli: Kaṭaṁ aggahī puṇṇako nāma yakkho.


pli: Te tattha jūte ubhaye samāgate,


pli: Raññaṁ sakāse sakhīnañca majjhe;


pli: Ajesi yakkho naravīraseṭṭhaṁ,


pli: Tatthappanādo tumulo babhūva.


pli: “Jayo mahārāja parājayo ca,


pli: Āyūhataṁ aññatarassa hoti;


pli: Janinda jīnosi varaddhanena,


pli: Jito ca me khippamavākarohi”.


pli: “Hatthī gavāssā maṇikuṇḍalā ca,


pli: Yañcāpi mayhaṁ ratanaṁ pathabyā;


pli: Gaṇhāhi kaccāna varaṁ dhanānaṁ,


pli: Ādāya yenicchasi tena gaccha”.


pli: Yañcāpi tuyhaṁ ratanaṁ pathabyā;


pli: Tesaṁ varo vidhuro nāma kattā,


pli: So me jito taṁ me avākarohi”.


pli: “Attā ca me so saraṇaṁ gatī ca,


pli: Dīpo ca leṇo ca parāyaṇo ca;


pli: Asantuleyyo mama so dhanena,


pli: Pāṇena me sādiso esa kattā”.


pli: “Ciraṁ vivādo mama tuyhañcassa,


pli: Kāmañca pucchāma tameva gantvā;


pli: Esova no vivaratu etamatthaṁ,


pli: Yaṁ vakkhatī hotu kathā ubhinnaṁ”.


pli: “Addhā hi saccaṁ bhaṇasi,


pli: na ca māṇava sāhasaṁ;


pli: Tameva gantvā pucchāma,


pli: tena tussāmubho janā”.


pli: “Saccaṁ nu devā vidahū kurūnaṁ,


pli: Dhamme ṭhitaṁ vidhuraṁ nāmamaccaṁ;


pli: Dāsosi rañño uda vāsi ñāti,


pli: Vidhuroti saṅkhā katamāsi loke”.


pli: “Āmāyadāsāpi bhavanti heke,


pli: Dhanena kītāpi bhavanti dāsā;


pli: Sayampi heke upayanti dāsā,


pli: Bhayā paṇunnāpi bhavanti dāsā.


pli: Ete narānaṁ caturova dāsā,


pli: Addhā hi yonito ahampi jāto;


pli: Bhavo ca rañño abhavo ca rañño,


pli: Dāsāhaṁ devassa parampi gantvā;


pli: Dhammena maṁ māṇava tuyha dajjā”.


pli: “Ayaṁ dutīyo vijayo mamajja,


pli: Puṭṭho hi kattā vivarettha pañhaṁ;


pli: Adhammarūpo vata rājaseṭṭho,


pli: Subhāsitaṁ nānujānāsi mayhaṁ”.


pli: “Evañce no so vivarettha pañhaṁ,


pli: Dāsohamasmi na ca khosmi ñāti;


pli: Gaṇhāhi kaccāna varaṁ dhanānaṁ,


pli: Ādāya yenicchasi tena gaccha”.


pli: Akkhakaṇḍaṁ nāma.


pli: 4. Gharāvāsapañhā


pli: “Vidhura vasamānassa,


pli: gahaṭṭhassa sakaṁ gharaṁ;


pli: Khemā vutti kathaṁ assa,


pli: kathaṁ nu assa saṅgaho.


pli: Abyābajjhaṁ kathaṁ assa,


pli: saccavādī ca māṇavo;


pli: Asmā lokā paraṁ lokaṁ,


pli: kathaṁ pecca na socati”.


pli: Taṁ tattha gatimā dhitimā,


pli: matimā atthadassimā;


pli: Saṅkhātā sabbadhammānaṁ,


pli: vidhuro etadabravi.


pli: “Na sādhāraṇadārassa,


pli: na bhuñje sādumekako;


pli: Na seve lokāyatikaṁ,


pli: netaṁ paññāya vaḍḍhanaṁ.


pli: Sīlavā vattasampanno,


pli: appamatto vicakkhaṇo;


pli: Nivātavutti atthaddho,


pli: surato sakhilo mudu.


pli: Saṅgahetā ca mittānaṁ,


pli: saṁvibhāgī vidhānavā;


pli: Tappeyya annapānena,


pli: sadā samaṇabrāhmaṇe.


pli: Dhammakāmo sutādhāro,


pli: bhaveyya paripucchako;


pli: Sakkaccaṁ payirupāseyya,


pli: sīlavante bahussute.


pli: Gharamāvasamānassa,


pli: gahaṭṭhassa sakaṁ gharaṁ;


pli: Khemā vutti siyā evaṁ,


pli: evaṁ nu assa saṅgaho.


pli: Abyābajjhaṁ siyā evaṁ,


pli: saccavādī ca māṇavo;


pli: Asmā lokā paraṁ lokaṁ,


pli: evaṁ pecca na socati”.


pli: Gharāvāsapañhā nāma.


pli: “Ehi dāni gamissāma,


pli: dinno no issarena me;


pli: Mamevatthaṁ paṭipajja,


pli: esa dhammo sanantano”.


pli: “Jānāmi māṇava tayāhamasmi,


pli: Dinnohamasmi tava issarena;


pli: Tīhañca taṁ vāsayemu agāre,


pli: Yenaddhunā anusāsemu putte”.


pli: “Taṁ me tathā hotu vasemu tīhaṁ,


pli: Kurutaṁ bhavajja gharesu kiccaṁ;


pli: Anusāsataṁ puttadāre bhavajja,


pli: Yathā tayī pecca sukhī bhaveyya”.


pli: “Sādhū”ti vatvāna pahūtakāmo,


pli: Pakkāmi yakkho vidhurena saddhiṁ;


pli: Taṁ kuñjarājaññahayānuciṇṇaṁ,


pli: Pāvekkhi antepuramariyaseṭṭho.


pli: Koñcaṁ mayūrañca piyañca ketaṁ,


pli: Upāgami tattha surammarūpaṁ;


pli: Pahūtabhakkhaṁ bahuannapānaṁ,


pli: Masakkasāraṁ viya vāsavassa.


pli: Tattha naccanti gāyanti,


pli: avhāyanti varāvaraṁ;


pli: Accharā viya devesu,


pli: nāriyo samalaṅkatā.


pli: Samaṅgikatvā pamadāhi yakkhaṁ,


pli: Annena pānena ca dhammapālo;


pli: Atthattha mevānuvicintayanto,


pli: Pāvekkhi bhariyāya tadā sakāse.


pli: Taṁ candanagandharasānulittaṁ,


pli: Suvaṇṇajambonadanikkhasādisaṁ;


pli: Bhariyaṁvacā “ehi suṇohi bhoti,


pli: Puttāni āmantaya tambanette”.


pli: Sutvāna vākyaṁ patino anujjā,


pli: Suṇisaṁvaca tambanakhiṁ sunettaṁ;


pli: “Āmantaya vammadharāni cete,


pli: Puttāni indīvarapupphasāme”.


pli: Te āgate muddhani dhammapālo,


pli: Cumbitvā putte avikampamāno;


pli: Āmantayitvāna avoca vākyaṁ,


pli: “Dinnāhaṁ raññā idha māṇavassa.


pli: Tassajjahaṁ attasukhī vidheyyo,


pli: Ādāya yenicchati tena gacchati;


pli: Ahañca vo sāsitumāgatosmi,


pli: Kathaṁ ahaṁ aparittāya gacche.


pli: Sace vo rājā kururaṭṭhavāsī,


pli: Janasandho puccheyya pahūtakāmo;


pli: Kimābhijānātha pure purāṇaṁ,


pli: Kiṁ vo pitā anusāse puratthā.


pli: Samāsanā hotha mayāva sabbe,


pli: Konīdha rañño abbhatiko manusso;


pli: Tamañjaliṁ kariya vadetha evaṁ,


pli: Mā hevaṁ deva na hi esa dhammo;


pli: Viyaggharājassa nihīnajacco,


pli: Samāsano deva kathaṁ bhaveyya”.


pli: Lakkhaṇakaṇḍaṁ nāma.


pli: So ca putte amacce ca,


pli: ñātayo suhadajjane;


pli: Alīnamanasaṅkappo,


pli: vidhuro etadabravi.


pli: “Ethayyo rājavasatiṁ,


pli: nisīditvā suṇātha me;


pli: Yathā rājakulaṁ patto,


pli: yasaṁ poso nigacchati.


pli: Na hi rājakulaṁ patto,


pli: aññāto labhate yasaṁ;


pli: Nāsūro nāpi dummedho,


pli: nappamatto kudācanaṁ.


pli: Yadāssa sīlaṁ paññañca,


pli: soceyyaṁ cādhigacchati;


pli: Atha vissasate tyamhi,


pli: guyhañcassa na rakkhati.


pli: Tulā yathā paggahitā,


pli: samadaṇḍā sudhāritā;


pli: Ajjhiṭṭho na vikampeyya,


pli: sa rājavasatiṁ vase.


pli: Sabbāni abhisambhonto,


pli: Divā vā yadi vā rattiṁ,


pli: rājakiccesu paṇḍito;


pli: Yo cassa sukato maggo,


pli: rañño suppaṭiyādito;


pli: Na tena vutto gaccheyya,


pli: Na rañño sadisaṁ bhuñje,


pli: kāmabhoge kudācanaṁ;


pli: Sabbattha pacchato gacche,


pli: Na rañño sadisaṁ vatthaṁ,


pli: na mālaṁ na vilepanaṁ;


pli: Ākappaṁ sarakuttiṁ vā,


pli: na rañño sadisamācare;


pli: Aññaṁ kareyya ākappaṁ,


pli: Kīḷe rājā amaccehi,


pli: bhariyāhi parivārito;


pli: Nāmacco rājabhariyāsu,


pli: bhāvaṁ kubbetha paṇḍito.


pli: Anuddhato acapalo,


pli: nipako saṁvutindriyo;


pli: Manopaṇidhisampanno,


pli: sa rājavasatiṁ vase.


pli: Nāssa bhariyāhi kīḷeyya,


pli: na manteyya rahogato;


pli: Nāssa kosā dhanaṁ gaṇhe,


pli: Na niddaṁ bahu maññeyya,


pli: na madāya suraṁ pive;


pli: Nāssa dāye mige haññe,


pli: Nāssa pīṭhaṁ na pallaṅkaṁ,


pli: Na kocchaṁ na nāvaṁ rathaṁ;


pli: Sammatomhīti ārūhe,


pli: Sa rājavasatiṁ vase.


pli: Nātidūre bhaje rañño,


pli: nāccāsanne vicakkhaṇo;


pli: Sammukhañcassa tiṭṭheyya,


pli: sandissanto sabhattuno.


pli: Na ve rājā sakhā hoti,


pli: na rājā hoti methuno;


pli: Khippaṁ kujjhanti rājāno,


pli: sūkenakkhīva ghaṭṭitaṁ.


pli: Na pūjito maññamāno,


pli: medhāvī paṇḍito naro;


pli: Pharusaṁ patimanteyya,


pli: rājānaṁ parisaṅgataṁ.


pli: Laddhadvāro labhe dvāraṁ,


pli: neva rājūsu vissase;


pli: Aggīva saṁyato tiṭṭhe,


pli: sa rājavasatiṁ vase.


pli: Puttaṁ vā bhātaraṁ vā saṁ,


pli: sampaggaṇhāti khattiyo;


pli: Gāmehi nigamehi vā,


pli: raṭṭhehi janapadehi vā;


pli: Tuṇhībhūto upekkheyya,


pli: na bhaṇe chekapāpakaṁ.


pli: Hatthārohe anīkaṭṭhe,


pli: rathike pattikārake;


pli: Tesaṁ kammāvadānena,


pli: rājā vaḍḍheti vetanaṁ;


pli: Na tesaṁ antarā gacche,


pli: Cāpovūnudaro dhīro,


pli: vaṁsovāpi pakampaye;


pli: Paṭilomaṁ na vatteyya,


pli: Cāpovūnudaro assa,


pli: macchovassa ajivhavā;


pli: Appāsī nipako sūro,


pli: sa rājavasatiṁ vase.


pli: Na bāḷhaṁ itthiṁ gaccheyya,


pli: sampassaṁ tejasaṅkhayaṁ;


pli: Kāsaṁ sāsaṁ daraṁ balyaṁ,


pli: khīṇamedho nigacchati.


pli: Nātivelaṁ pabhāseyya,


pli: na tuṇhī sabbadā siyā;


pli: Avikiṇṇaṁ mitaṁ vācaṁ,


pli: patte kāle udīraye.


pli: Akkodhano asaṅghaṭṭo,


pli: sacco saṇho apesuṇo;


pli: Samphaṁ giraṁ na bhāseyya,


pli: Mātāpettibharo assa,


pli: kule jeṭṭhāpacāyiko;


pli: Saṇho sakhilasambhāso,


pli: Vinīto sippavā danto,


pli: katatto niyato mudu;


pli: Appamatto suci dakkho,


pli: sa rājavasatiṁ vase.


pli: Nivātavutti vuddhesu,


pli: sappatisso sagāravo;


pli: Surato sukhasaṁvāso,


pli: Ārakā parivajjeyya,


pli: sahituṁ pahitaṁ janaṁ;


pli: Bhattāraññevudikkheyya,


pli: na ca aññassa rājino.


pli: Samaṇe brāhmaṇe cāpi,


pli: sīlavante bahussute;